sagorsarker/bangla-wikipedia huggingface dataset:
১ (সংখ্যা)

১ (এক) একটি সংখ্যা, অঙ্ক বা প্রতীক যা এক-কে প্রকাশ করে। কোন কিছু পরিমাপের বা গণনায় তা “একটি” বুঝায়।
১ একটি পূর্ণ সংখ্যা-যার পুর্ববর্তী সংখ্যা ০ এবং পরবর্তী স্বাভাবিক সংখ্যা ২। ১ প্রথম অশূণ্য স্বাভাবিক সংখ্যা এবং প্রথম বিজোড় সংখ্যাও বটে। কোন সংখ্যাকে ১ দিয়ে গুণ করলে গুণফল ঐ সংখ্যাই হয়, তাই ১ এর ভগ্নাংশ, বর্গ, ঘন বা আরও উচ্চতর সূচকের ফল ১।
১ মৌলিক সংখ্যা নয়। ১ একমাত্র ধনাত্মক পূর্ণ সংখ্যা যা একটি মাত্র ধনাত্মক পূর্ণ সংখ্যা দ্বার বিভাজ্য, অন্যদিকে সকল মৌলিক সংখ্যা দুইটি ধনাত্মক পূর্ণ সংখ্যা দিয়ে বিভাজ্য হয়। ১-কে আগে কিছু গণিতবিদ মৌলিক সংখ্যা হিসাবে বিবেচনা করতেন, কেননা তা মৌলিক সংখ্যার একটি শর্ত (মৌলিক সংখ্যা শুধুমাত্র এক এবং ঐ সংখ্যা দ্বারা বিভাজ্য) পূরণ করে। কিন্তু এই নিয়ম পাটিগণিতের কিছু মৌলিক সূত্রে জটিলতা তৈরি করে। তাই আধুনিক সংজ্ঞানুসারে এক মৌলিক সংখ্যা নয়। সর্বশেষ ১৮৯৯ সালে পেশাদার গণিতবিদ হেনরী লিবেসগু ১-কে মৌলিক সংখ্যা হিসাবে দেখান।
formula_1.
এ. টি. এম. আজহারুল ইসলাম

এ টি এম আজহারুল ইসলাম বাংলাদেশের একজন রাজনীতিবিদ। মুক্তিযুদ্ধে মানবতাবিরোধী অপরাধে জড়িত থাকার অভিযোগে গ্রেফতারের পূর্ব পর্যন্ত বাংলাদেশ জামায়াতে ইসলামীর ভারপ্রাপ্ত সেক্রেটারী জেনারেল ছিলেন। ২০১২ সালে ২২ অগাস্ট তাকে ১৯৭১ সালের মুক্তিযুদ্ধে মানবতাবিরোধী অপরাধে জড়িত থাকার অভিযোগে গ্রেফতার করা হয় ও ২০২৫ সালের ২৭ মে তিনি উচ্চ আদালতের আপিলের ভিত্তিতে খালাস পেয়েছেন। তিনি রংপুর জেলার বদরগঞ্জ উপজেলার লোহানীপাড়া গ্রামে জন্ম গ্রহণ করেন।
এটিএম আজহারুল ইসলাম বাংলাদেশ ইসলামী ছাত্রশিবির ঢাকা বিশ্ববিদ্যালয় শাখার প্রথম সভাপতি ছিলেন। গ্রেফতারের পূর্বে তিনি জামায়াতে ইসলামীর সহকারী সেক্রেটারি জেনারেল এবং ভারপ্রাপ্ত সেক্রেটারি জেনারেল ছিলেন। তিনি ১৯৯৬, ২০০১, ২০০৮ সালের জাতীয় সংসদ নির্বাচনে রংপুর-২ (তারাগঞ্জ ও বদরগঞ্জ) আসন থেকে জাতীয় সংসদ নির্বাচনে অংশ নেন।
২০১২ সালের ২২ আগস্ট মগবাজার থেকে আজহারুল ইসলামকে গ্রেপ্তার করা হয়। আন্তর্জাতিক অপরাধ ট্রাইব্যুনাল (আইসিটি) তার বিরুদ্ধে পাঁচটি অভিযোগ গঠন করে। এর মধ্যে গণহত্যা, হত্যা ও অপহরণের অভিযোগ অন্তর্ভুক্ত ছিল। সে সময় তিনি জামায়াতে ইসলামীর সহকারী মহাসচিব হিসেবে দায়িত্ব পালন করছিলেন।
তার বিরুদ্ধে মামলায় প্রসিকিউটর ছিলেন নূরজাহান বেগম মুক্তা। তার পক্ষে আইনজীবী হিসেবে ছিলেন প্রবীণ আইনজীবী আব্দুর রাজ্জাক, মোহাম্মদ শিশির মনির এবং ইমরান সিদ্দিক।
একজন নারী সাক্ষ্য দেন যে, ১৯৭১ সালের মুক্তিযুদ্ধের সময় আজহারুল ইসলাম রংপুর টাউন হলে এক গর্ভবতী নারীকে টানা ১৯ দিন ধর্ষণের ঘটনায় জড়িত ছিলেন।
২০১৪ সালের ডিসেম্বর মাসে, আন্তর্জাতিক অপরাধ ট্রাইব্যুনাল আজহারুল ইসলামকে মৃত্যুদণ্ড দেয়। ১৯৭১ সালের মুক্তিযুদ্ধের সময় সংঘটিত যুদ্ধাপরাধের দায়ে তাকে দোষী সাব্যস্ত করা হয়।
তিনি ঝাড়ুয়ারবিল গণহত্যায় জড়িত ছিলেন, যেখানে ১২০০-র বেশি হিন্দু নিরীহ বেসামরিক নাগরিককে হত্যা করা হয়েছিল। এছাড়াও, রংপুর টাউন হলে এক গর্ভবতী নারীকে ধর্ষণের ঘটনায়, মুক্তিবাহিনীর এক সদস্য ও তার ভাইকে আল-বদর ক্যাম্পে নির্যাতনের ঘটনায় তাকে দোষী সাব্যস্ত করা হয়। তবে, রংপুরে ১০ জন হত্যার অভিযোগ প্রমাণিত না হওয়ায় সে মামলায় তিনি নির্দোষ হিসেবে বিবেচিত হন।
তিন সদস্যের ট্রাইব্যুনালের প্রধান ছিলেন বিচারপতি এম. ইনায়েতুর রহিম। অন্য দুই সদস্য ছিলেন বিচারপতি জাহাঙ্গীর হোসেন ও বিচারপতি আনোয়ারুল হক। রায় ঘোষণার পর ইসলাম প্রতিক্রিয়া জানিয়ে বলেন, ""... আল্লাহ তোমাদের বিচার করবেন, ইনশাআল্লাহ""।
এই রায়ের পর জামায়াতে ইসলামী দুই দিনের ধর্মঘট (হরতাল) ডাকার ঘোষণা দেয়।
ইসলামের আইনজীবীরা দাবি করেন যে, তার বিরুদ্ধে আনীত অভিযোগগুলো রাজনৈতিক উদ্দেশ্যপ্রণোদিত। তবে, ২০১৯ সালে বাংলাদেশের সুপ্রিম কোর্ট তার আপিল খারিজ করে দেয়। আপিল বিভাগের বেঞ্চের নেতৃত্বে ছিলেন প্রধান বিচারপতি সৈয়দ মাহমুদ হোসেন।
আপিলের সময় ইসলামের প্রধান আইনজীবী ছিলেন খন্দকার মাহবুব হোসেন, যিনি বাংলাদেশ জাতীয়তাবাদী দলের রাজনীতিবিদ ছিলেন।
অ্যামনেস্টি ইন্টারন্যাশনাল এবং অন্যান্য মানবাধিকার সংগঠন এই মামলার বিচার প্রক্রিয়া নিয়ে উদ্বেগ প্রকাশ করেছে। তারা বলেছে, বিচারের সময় বেশ কিছু অনিয়ম হয়েছে।
শেখ হাসিনা নেতৃত্বাধীন বাংলাদেশ আওয়ামী লীগ সরকারের পতনের পর, জামায়াতে ইসলামীর আমির শফিকুর রহমান ইসলামের মুক্তি দাবি করেন। পাশাপাশি, নির্বাচন কমিশনের কাছে দলটির নিবন্ধন পুনর্বহালের আহ্বান জানান।
দলের নেতাকর্মীরা এ. টি. এম. আজহারুল ইসলামের মুক্তির দাবিতে গাজীপুর জেলায় বিক্ষোভ কর্মসূচি পালন করে।
২০২৫ সালের ২৭ মে তিনি আপিল বিভাগ হতে সব অভিযোগ নির্দোষ প্রমাণিত হওয়ায় খালাস পান। এরপরের দিন তিনি জেল থেকে মুক্তি পান।
২০০৮ গ্রীষ্মকালীন অলিম্পিকে অ্যাঙ্গোলা

চীনের বেজিং-এ অনুষ্ঠিত ২০০৮সালের গ্রীষ্মকালীন অলিম্পিকে আলজেরিয়ার প্রতিযোগীরা অংশগ্রহণ করে। এখানে অ্যাঙ্গোলার সেইসব প্রতিযোগীর তালিকা দেওয়া হল যারা অলিম্পিকের যোগ্যতা অর্জন করেছিল।
অ্যাঙ্গোলার পুরুষদের দলটি ২০০৭সালের FIBA আফ্রিকা চ্যাম্পিয়নশিপ জিতে অলিম্পিকের যোগ্যতা অর্জন করে।
----
গ্রুপ স্তর
আফ্রিকা নেশনস কাপ জিতে দলটি অলিম্পিকের যোগ্যতা অর্জন করে।
|}
-G: গোলকিপার 
-P: পিভট 
-CB: সেন্টার ব্যাক 
-LW: লেফ্ট উইং 
-RW: রাইট উইং 
-LB: লেফ্ট ব্যাক 
-RB: রাইট ব্যাক 
(১)
(৩) 
পুরুষদের প্রতিযোগিতা
এই দলটি আফ্রিকার সর্বোত্তম দল হিসাবে অলিম্পিকের যোগ্যতা অর্জন করে।
জেট ইঞ্জিন

জেট ইঞ্জিন এক ধরনের প্রতিক্রিয়া ইঞ্জিন যা দ্রুতগতির জেট ফ্লুইড (গ্যাস) নিস্ক্রমনের মাধ্যমে বহির্গমন (এগজষ্ট) থ্রাস্ট তৈরি করে এবং এটি নিউটনের ৩য় সূত্র অনুয়ায়ী কাজ করে। জেট ইঞ্জিন বিভিন্ন ধরনের হতে পারে - টার্বোজেট, টারবোফ‍যান, রকেট, রযাম জেট, স্র‍যাম জেট, পালস জেট এবং পাম্প জেট।
মূলত একটি জেট ইঞ্জিন হলো যে কোন ইঞ্জিন যা তরল বা গ্যাসের উচ্চ গতিতে মুক্ত করে বল প্রয়োগ করে।
টারবো জেট ইঞ্জিনগুলি এয়ারপ্লেনে ব্যবহার করা হয়। টারবোজেট ইঞ্জিনগুলোতে একটি গ্যাস সংকোচক(compressor) আছে,আর সামনে একটি ফ্যানের মতো অংশ আছে, যা ঠান্ডা বাতাসকে ভিতরের দিকে টানে। ইঞ্জিনটি বায়ু প্রসারিত করতে জ্বালানি পোড়ায় এবং এটি বিপুল পরিমাণ বাতাস ইঞ্জিন থেকে বের হওয়ার সময় গরম বাতাস সামনের আরেকটি ফ্যান (একটি গ্যাস টারবাইন) যা ইঞ্জিন এর পিছনে থাকে,তা চালু করে ফলে এয়ারপ্লেন সামনে এগিয়ে যায়।
র‍্যামজেট

র‌্যামজেট, যাকে মাঝে মাঝে স্টোভপাইপ জেট বা এথোডিড বলা হয়, হল জেট ইঞ্জিনের একটি প্রকার যা ইঞ্জিনের গতিকে কাজে লাগিয়ে আগত বাতাসকে সংকুচিত করে, কোন রোটরি কম্প্রেসারের ব্যবহার ছাড়াই। র‌্যামজেট শূন্য বায়ুগতিতে কোন থ্রাস্ট তৈরি করতে পারে না, তাই এটি কোন থেমে থাকা এয়ারক্রাফটকে সচল করতে অক্ষম।
যথেষ্ট পরিমাণ গতিবেগ থাকলেই কেবল র‌্যামজেট ভালোভাবে কাজ করতে পারে এবং সাধারণত ম্যাক ৩ এর আশেপাশ গতি থাকলেই এটি সবচেয়ে দক্ষতার সাথে কাজ করে। এ ধরনের জেট ইঞ্জিনের গতি ম্যাক ৬ এর মতো উঠতে পারে।
মাখ সংখ্যা

ম্যাক সংখ্যা (formula_1 or formula_2) (সাধারণত , মাঝে মাঝে বা ) হল বাতাস বা অন্য কোন প্রবাহীর মধ্য দিয়ে চলমান কোন বস্তুর গতিকে শব্দের গতি দ্বারা ভাগ করে প্রাপ্ত সংখ্যা, এখানে শব্দের গতি ঐ প্রবাহীতে নির্দিষ্ট ভৌত অবস্থায় (যার মধ্যে তাপমাত্রা ও চাপ অন্তর্গত) পরিমাপকৃত। এ সংখ্যাটি সাধারণত সেসব ক্ষেত্রেই ব্যবহৃত হয় যেখানে গতিবেগ শব্দের বেগের কাছাকাছি বা তার চাইতে বেশি থাকে।
যেখানে
যদি ম্যাক সংখ্যা ১ থেকে ৫ এর মধ্যে হয় তবে ওই গতিকে সুপারসনিক গতি বলা হয়। বর্তমানে এটিকে আল্ট্রাসনিক গতি ও বলা হয়ে থাকে।
পজিট্রন

পজিট্রন হলো ইলেক্ট্রনের প্রতিকণা বা প্রতিপদার্থ। পজিট্রনের বৈদ্যুতিক আধান +1e , স্পিন এবং এর ভর ইলেক্ট্রনের ভরের সমান। একটি কম শক্তির পজিট্রনের সাথে একটি কম শক্তির ইলেক্ট্রনের সংঘর্ষের মাধ্যমে পূর্ণবিলয়ের ফলে দুই বা ততোধিক গামা রশ্মির ফোটন কণা তৈরি হয়।
১৯২৮ সালে পল ডিরাকই প্রথম পজিট্রন কণার অস্তিত্বের ধারণা দেন। পরে ১৯৩২ সালে পরীক্ষাগারে এই পজিট্রন আবিষ্কার করেন বিজ্ঞানী কার্ল অ্যান্ডারসন।
আণবিক ভর সংখ্যা

অণুর নিউক্লিয়াসে মোট প্রোটন ও নিউট্রন (এদেরকে একত্রে নিউক্লিউন বলে) সংখ্যাকে ভর সংখ্যা, আণবিক ভর সংখ্যা বা নিউক্লিউন সংখ্যা বলে। এর প্রতীক A। বিভিন্ন রাসায়নিক মৌলের আইসোটোপের ভর সংখ্যা বিভিন্ন হয়। অণুর পারমাণবিক সংখ্যা (Z) (নিউক্লিয়াসের প্রোটন সংখ্যা) এবং নিউক্লিয়াসে ভর সংখ্যা এক নয়। কোন মৌলের ভর সংখ্যা এবং পারমাণবিক সংখ্যার বিয়োগফল ঐ মৌলের অণুতে নিউট্রনের (N) সংখ্যা নির্দেশ করে। অর্থ্যৎ N=A-Z।.
পারমাণবিক ভর সংখ্যা মৌলের নামের পূর্বে বসে বা মৌলের আণবিক সংকেতের বামে-উপরে লিখে প্রকাশ করা হয়। উদাহরণ স্বরূপ কার্বনের সাধারণ আইসোটোপ হল কার্বন-১২ বা । এর ৬ টি প্রোটন ও ৬ টি নিউট্রন আছে।তাই এর আণবিক সংকেতের বামে-নিচে আণবিক সংখ্যা (Z) এবং ভর সংখ্যাসহ প্রকাশ করা হয়।.
লেখ ওয়ালেন্সা

লেখ ওয়ালেন্সা (পোলীয় ভাষা: Lech Wałęsa ) (জন্ম: সেপ্টেম্বর ২৯, ১৯৪৩) একজন পোলিশ রাজনীতিবিদ, শ্রমিক নেতা ও মানবাধিকার কর্মী। তিনি পোল্যান্ডের শ্রমিক সংগঠন সলিডারিটির প্রতিষ্ঠাতা, যা ছিলো তদানীন্তন সোভিয়েত ইউনিয়ন-ঘেঁষা দেশগুলোর প্রথম স্বতন্ত্র শ্রমিক সংগঠন। তিনি ১৯৮৩ সালে নোবেল শান্তি পুরস্কার লাভ করেন। পোল্যান্ডের রাষ্ট্রপতি হিসাবে তিনি ১৯৯০ হতে ১৯৯৫ সাল পর্যন্ত দায়িত্ব পালন করেন।
ওয়ালেন্সা পেশায় একজন ইলেক্ট্রিশিয়ান ছিলেন, যিনি উচ্চ শিক্ষায় শিক্ষিত ছিলেন না। গিদানস্ক সিপইয়ার্ডে কাজ শুরু করার পরেই তিনি সেখানে ট্রেড-ইউনিয়নের আন্দোলনের সাথে জড়িত হন। এ কারণে পোলীয় কমিউনিস্ট সরকার তাকে আটক করে নির্যাতন করে এবং ১৯৭৬ সালে চাকুরীচ্যুত হন। তিনি বেশ কয়েকবার গ্রেফতার হন। ১৯৮০ সালের আগস্ট মাসে ধর্মঘটরত কর্মী এবং সরকারের মধ্যে আপোস-আলোচনায় তিনি সহায়ক ভূমিকা পালন করেন। তিনি সলিডারিটি ট্রেড-ইউনিয়ন আন্দোলনের অন্যতম প্রতিষ্ঠাতা হিসেবে বিবেচিত হন।
দেশ

ভূগোল মতে দেশ হল, একটি ভৌগোলিক অঞ্চল। এই দেশ শব্দটি প্রায়সই রাজনৈতিক বিভাগ বা সার্বভৌমিক রাষ্ট্র অঞ্চল বা সাবেক রাজনৈতিক বিভাগের ভৌগোলিক অঞ্চলকে সূচিত করে। সাধারণ ভাবে দেশ বলতে সার্বভৌমিক রাষ্ট্র-এর ধারণার সাথে মিলে যায় এবং যা রাষ্ট্র ,জাতি বা সরকারের সঙ্গে সংযুক্ত।
বিশ্বের বৃহত্তম মসজিদের তালিকা

এই নিবন্ধে যে সব মসজিদের মুসল্লি ধারনক্ষমতা অন্তত ৫০০০ জন, তার তালিকা দেওয়া হলো।
<small>
অভ্র মন্ডল

অভ্র মন্ডল (জন্ম: ৩ অক্টোবর ১৯৮৬) একজন ভারতীয় ফুটবল খেলোয়াড়, যিনি বর্তমানে কিংফিশার ইস্টবেঙ্গল ক্লাবে খেলছেন। তিনি একজন দক্ষ গোলরক্ষক।
গিজার মহা পিরামিড

গিজার মহা পিরামিড বা খুফুর পিরামিড () গিজার গোরস্তানের তিনটি পিরামিডের মধ্যে সবচাইতে পুরাতন এবং বড়। এটি বর্তমান মিসরের এল গিজা নামক স্থানের কাছে অবস্থিত। ১৪০ মিটার (৪৬০ ফুট) উঁচু পিরামিডে তিনটি প্রধান প্রকোষ্ঠ রয়েছে। এর গ্র্যান্ড গ্যালারির দৈর্ঘ্য ৪৭ মিটার, উচ্চতায় ৮ মিটার। বিজ্ঞানীরা পিরামিডটির ভেতরে একটি ‘বড় শূন্যস্থানের’ সন্ধান পেয়েছেন।
মিশোরের সবচেয়ে বড়, পুরোনো এবং আকর্ষনীয় পিরামিড হচ্ছে গিজা'র পিরামিড যা খুফু'র পিরামিড হিসেবেও পরিচিত। এটি তৈরি হয়েছিল খ্রিস্টপূর্ব প্রায় ৫০০০ বছর আগে। এর উচ্চতা প্রায় ৪৮১ ফুট। এটি ৭৫৫ বর্গফুট জমির উপর স্থাপিত। এটি তৈরি করতে সময় লেগেছিল প্রায় ২০ বছর এবং শ্রমিক খেটেছিল আনুমানিক ১ লাখ। পিরামিডটি তৈরি করা হয়েছিল বিশাল বিশাল পাথর খন্ড দিয়ে। পাথর খন্ডের এক একটির ওজন ছিল প্রায় ৬০ টন, আর দৈর্ঘ্য ছিল ৩০ থেকে ৪০ ফুটের মত। এগুলো সংগ্রহ করা হয়েছিল দূর দুরান্তের পাহাড় থেকে। পাথরের সাথে পাথর জোড়া দিয়ে পিরামিড তৈরি করা হত। চার হাজারের বছরের পুরানো এক সমাধিতে অঙ্কিত এক চিত্রে দেখা যায় এক বিশাল স্তম্ভকে স্লেজে করে সরানো হচ্ছে; অনেক মানুষ রশি দিয়ে সেই স্লেজ টেনে নিচ্ছে। আর তাদের মধ্যে একজন পাত্র থেকে জল ঢালছে বালির উপরে। এতে ঘর্ষণ প্রায় অর্ধেক হয়ে যায়। এভাবে নিয়ে যাওয়া হয়েছিল আড়াই টন ওজনের এক একটা ব্লক।
তেল

তেল এমন একটি বস্তু যা সাধারণ তাপমাত্রায় তরল অবস্থায় থাকে। এটি পানির সাথে মেশে না; অথচ জৈব দ্রাবকের সাথে মিশে যায়। তেলে উচ্চমাত্রার কার্বন এবং হাইড্রোজেন রয়েছে। বিভিন্ন প্রকারের তেল, যেমন: উদ্ভিজ্জতেল, ঔষধি তেল এবং অপরিহার্য উদ্বায়ী তেল প্রদত্ত সাধারণ সংজ্ঞার অন্তর্ভুক্ত। সবধরনের তেলই আদিতে জৈব পদার্থ থেকে উৎসরিত।
বাংলায় তেল শব্দটি এসেছে তৈল থেকে।
তেলের ইংরেজি Oil এর ব্যবহার প্রথম লক্ষ্য করা যায় ১১৭৬ সালে যা পুরাতন ফরাসি শব্দ oile থেকে আসে। oile এসেছে লাতিন oleum থেকে। অলিয়াম এসেছে গ্রীক ἔλαιον (এলায়ন) থেকে যার অর্থ জলপাই তেল আর এলাইয়া অর্থ জলপাই গাছ বা ফল। 
খনিজতেল ভূ-অভ্যন্তরের সচ্ছিদ্র পাথরের স্তরে পাওয়া যায়। এই খনিজতেল বিভিন্ন জৈব পদার্থ, যেমন আদিকালে সমুদ্র তলদেশে জমে থাকা মৃত প্লাংকটন, থেকে উৎপন্ন হয়েছে। ভূ-অভ্যন্তরে এভাবে জমা থাকা অবস্থায় বিভিন্ন জৈব-রাসায়নিক প্রক্রিয়ার মধ্যদিয়ে এসব বস্তু খনিজ তেল বা পেট্রোলিয়ামে রূপান্তরিত হয়েছে। এসব তেলকে খনিজ তেল হিসাবে শ্রেনীভুক্ত করার কারণ মানবজাতির উদ্ভবেরও বহু আগে এই তেল সৃষ্টি হয়েছে এবং এগুলো ভূগর্ভের বিভিন্ন স্থান যেমন: পাথরের স্তর, বালুর স্তর বা ফাঁপা স্থান থেকে আহরিত হয়।
এসব ছাড়ারও অন্য অনেক ধরনের তৈলাক্ত পদার্থ প্রকৃতিতে পাওয়া যায়, এর মধে সবচেয়ে পরিচিত হল পীচ। এটি স্বাভাবিক ভাবেই মাটির নিচে বা আলকাতরার খনির যেখানে ফাটল আছে সেখানে পাওয়া যায়।
পেট্রোলিয়াম এবং অন্যান্য খনিজ তেল (যা পেট্রোকেমিকেল নামেও পরিচিত) বর্তমান সময়ে মানব সভ্যতার জন্য এতই গুরুত্বপূর্ণ সম্পদে পরিনত হয়েছে যে, এগুলোকে সর্বব্যাপী শুধুমাত্র তেল নামেই অভিহিত করা হয়।
জৈব তেল গুলোও উদ্ভিদ, প্রাণী এবং অন্যান্য জীব থেকে জৈবিক প্রক্রিয়ায় উৎপন্ন হয় এবং এসব তেলের প্রকারভেদ অনেক। রাসায়নের পরিভাষায় তেল একটি অস্পষ্ট শব্দ। পক্ষান্তরে তেল, চর্বি, মোম, কোলেষ্টরেল এবং জীব ও জীব নিসৃত তরল থেকে প্রাপ্ত অন্যান্য তৈল জাতীয় পদার্থকে বিজ্ঞানের ভাষায় বলা হয় লিপিড বা চর্বি জাতীয় পদার্থ (ইংরেজি: Lipid)।
লিপিড গুলিকে (যা মোম থেকে স্টেরয়েড পর্যন্ত হতে পারে) নির্দিষ্ট বৈশিষ্ট্য দিয়ে বর্ণনা করা কঠিন। তবে একটি দিক থেকে এদের মধ্যে মিল রয়েছে, আর তা হযল - এসকল পদার্থ কখনো পানিতে মেশে না বা দ্রবীভূত হয় না অথচ সহজেই অন্য লিপিডের সাথে মিশে যায়। এসব পদার্থের মধ্যেও উচ্চমাত্রার কাবর্ণ ও হাইড্রোজেন থাকে তবে অক্সিজেনের পরিমাণ অন্যান্য জৈব যৌগ বা খনিজ থেকে কম।
সিথথেটিক তেল একধরনের পিচ্ছিলকারক যা কৃত্রিমভাবে পেট্রোলিয়াম নয় এমন ধরনের রাসায়নিক যৌগ দ্বারা প্রস্তুত করা হয়। সিনথেটিক তেল পেট্রোলিয়াম থেকে পরিশোধিত পিচ্ছিলকারকের পরিবর্তে ব্যবহৃত হয়। কারণ এতে খনিজ তেল থেকে ভালমানের যান্ত্রিক এবং রাসায়নিক বৈশিষ্ট্য পাওয়া যায়।
তেল বিভিন্ন উদ্যেশ্যে ব্যবহার করা হয় তার মধ্য উল্লেখযোগ্য
মহাশোল

মহাশোল () একটি বিলুপ্তপ্রায় মাছ। পাহাড়ি খরস্রোতা স্বচ্ছ জলের নদীতে মহাশোল মাছের আবাস। নদীর পাথর-নুড়ির ফাঁকে ফাঁকে 'পেরিফাইটন' নামের এক রকমের শ্যাওলা জন্মে। এগুলোই মহাশোলের প্রধান খাদ্য। মহাশোল সর্বোচ্চ ১৫ মিটার গভীর জলে চলাচল করতে পারে। জলের উষ্ণতা ১৫ থেকে ৩০ ডিগ্রি সেলসিয়াস পর্যন্ত তাদের জীবনধারণের পক্ষে সহায়ক। মহাশোল দেখতে অনেকটা মৃগেল মাছের মতো। তবে এর আঁশগুলো আরও বড়। পরিণত মাছের আঁশ শক্ত, উজ্জ্বল সোনালি রঙের ও দীপ্তিমান। পাখনা ও লেজ রক্তিম। নাকের সামনে ছোট্ট দুটি গোঁফের মতো আছে। সব মিলিয়ে দেখতে খুব সুন্দর। আমাদের মিঠাপানির মাছের মধ্যে মহাশোল স্বাদেও সেরা।
বাংলাদেশে মহাশোলের দুটি প্রজাতি আছে যাদের নাম সোনালী মহাশোল (বৈজ্ঞানিক নাম "Tor tor") এবং লাল-পাখনা মহাশোল (বৈজ্ঞানিক নাম "Tor putitora")। প্রজাতি দুটি মহাবিপন্ন। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এই প্রজাতি দুটি সংরক্ষিত। তবে এ মাছের নতুন আরেকটি প্রজাতির সন্ধান পাওয়া গেছে। এ প্রজাতিটির (বৈজ্ঞানিক নাম "Tor barakae") । বান্দরবান জেলার সাংগু নদীতে বাংলাদেশ মৎস্য গবেষণা ইনস্টিটিউটের (বিএফআরআই) বিজ্ঞানীরা এ প্রজাতিটির সন্ধান পেয়েছেন। এই প্রজাতির সন্ধান পাওয়ায় এখন দেশে মহাশোল মাছের প্রজাতির সংখ্যা বেড়ে তিনটি হয়েছে।
নেত্রকোনার দুর্গাপুরে কংস নদী ও সোমেশ্বরী নদী মহাশোলের আবাস। এই নদ-নদীর উৎসমুখ এখন প্রায় বন্ধ। শুকনো মৌসুমে নদী দুটি প্রায় শুকিয়ে যায়। বসবাস ও বংশবৃদ্ধির জায়গা নষ্ট হয়ে যাওয়ায় মহাশোল ধীরে ধীরে কমতে থাকে। একপর্যায়ে প্রায় বিলুপ্ত হয়ে পড়ে। সোমেশ্বরী ও কংস ছাড়াও বিচ্ছিন্নভাবে দু-একবার সাঙ্গু নদেও মহাশোল পাওয়া গেছে। তবে হাওর, বিল-ঝিল বা অন্য কোনো নদ-নদীতে মহাশোল পাওয়ার রেকর্ড নেই বাংলাদেশের মৎস্য অধিদপ্তরের কাছে।
বর্তমানে এদের কৃত্রিম প্রজনন ও উৎপাদন গবেষণায় মৎস গবেষণা ইন্সটিটিউট সফল হয়েছে।
তিস্তা নদীতে দেখা মিলে এই মাছের তবে নিতান্তই কম।
যৌনশিল্প

যৌনশিল্প একটি আধুনিক শব্দবন্ধ যা পতিতাবৃত্তি, যৌন উত্তেজনামূলক প্রকাশনা ও চলচ্চিত্র, যৌনখেলনা এবং এবম্বিধ সামগ্রীর বিপণনের মাধ্যম যেমন পর্নমূলক ইন্টারনেট ওয়েসাইট ইত্যাদির সমন্বয়ে গড়ে ওঠা বাণিজ্যিক কার্যক্রমকে বোঝায়। এই শিল্পে যৌনকর্মীদের এবং যৌন অভিনেতা-অভিনেত্রীদের অবদান বিশেষভাবে গুরুত্বপূর্ণ। যৌনশিল্প পৃথিবীর অর্থনীতির একটি গুরুত্বপূর্ণ অংশ দখল করে আছে। দিনে দিনে যৌন শিল্পের প্রসার ঘটছে। আমেরিকার অর্থনীতিতে প্রতিবছর ১৩ বিলিয়নেরও বেশি ডলার যোগ করছে যৌনশিল্প।
যৌনশিল্প মূলত সামরিক সেনা ছাউনির আশেপাশে বিস্তার লাভ করে বেশি। ঊনবিংশ শতকে পোর্টসমাউথ নামক ব্রিটিশ নৌ-সেনা ছাউনি কাছে একটি পতিতালয় ছিল। ১৯৯০ সালের আগ পর্যন্ত ফিলিপাইনে আমেরিকান সেনা ছাউনির নিকটে নিষিদ্ধ এলাকা অবস্থিত ছিল।
১৯৭০ ও ১৯৮০ দশকের ভিডিও ক্যসেট রেকর্ডারের জনপ্রিয়তা প্রাপ্তবয়স্কদের ছবির ব্যবসাকে বাধাহীনভাবে এগিয়ে নেয়। প্রযুক্তির অগ্রগতি প্রক্ষেপকের দিন পার করে নোংরা ছবি-এর সহজপ্রাপ্যতা নিশ্চিত করেছে বিশাল মুনাফার ও উন্নতির দিকে। প্রতিবছর এভিএন পুরস্কার-এ নির্বাচিত প্রাপ্তবয়স্কদের ছবিতে সেরা উচ্চমানের ছবি ও নবাগত তারকাকে পুরস্কৃত করা হয়।
১৯৮০ দশকের শেষের দিকের ও ১৯৯০ সালের প্রথম দিকের ইন্টারনেটের সহজলভ্যতা পর্ণোছবির প্রচার ও প্রসার বাড়িয়েছে।
প্রাপ্তবয়স্কদের সেবা দানকারী প্রতিষ্ঠানসমূহ বিভিন্ন ধরনের সেবা দিয়ে থাকে। কলগার্ল, পতিতা, যৌন উত্তেজনাকর নর্তকী এবং পতিতালয়ের দালাল এরা এসব সেবা দিয়ে থাকে।
যৌন পর্যটন সে দেশের যৌনশিল্পকে এগিয়ে নেয় নানাভবে। তবে অবৈধ যৌন পর্যটন তৃতীয় বিশ্বের সাধারণদেশগুলোর জন্য ভয়ঙ্কর, যেমন ক্যারিবিয়ান দেশগলো ও দক্ষিণ-পূর্ব এশিয়া। হামবূর্গ রিপারভান একটি নামকরা পতিতালয়। বৈধ যৌন পর্যটন সেদেশের অর্থনীতিকে এগিয়ে নিতে সাহায্য করে।
পবিত্র পতিতাবৃত্তি

পবিত্র পতিতাবৃত্তি, মন্দিরের পতিতাবৃত্তি, কাল্ট পতিতাবৃত্তি, বা ধর্মীয় পতিতাবৃত্তি হল ধর্মীয় উপাসনার প্রেক্ষাপটে সম্পাদিত পারিশ্রমিক মিলনজাতীয় আচার, সম্ভবত উর্বরতা আচার বা ঐশ্বরিক বিবাহ ()। পণ্ডিতরা "পবিত্র যৌনতা" বা "পবিত্র যৌন আচার" শব্দটিকে পছন্দ করেন যেখানে পরিষেবার জন্য অর্থ প্রদান জড়িত নয়।
ভারতীয় রাজ্যের কিছু অংশে হায়ারোডুলিক পতিতাবৃত্তির প্রচলন রয়েছে, যেমন বাসভির মতো একই রকম প্রথাগত ফর্ম রয়েছে এবং এতে গ্রাম থেকে প্রাক-বয়ঃসন্ধিকালীন এবং অল্প বয়স্ক মেয়েদেরকে হিন্দু দেবতা বা হিন্দু মন্দিরের সাথে রীতিমত বিবাহের মাধ্যমে উৎসর্গ করা জড়িত, যারা তখন মন্দিরে কাজ করুন এবং আধ্যাত্মিক গাইড, নর্তকী এবং মন্দিরে পুরুষ ভক্তদের সেবাকারী পতিতা হিসাবে কাজ করুন। দেবদাসীদের মূলত মধ্যস্থতাকারী হিসাবে দেখা হত যারা উচ্চবর্ণের পুরুষদের দেবতাদের সাথে যোগাযোগ করার অনুমতি দিয়েছিল। যদিও তারা অন্য পুরুষদের সাথে যৌন সম্পর্ক গড়ে তুলেছিল, কিন্তু তাদের প্রতি লালসার দৃষ্টিতে দেখা হত না। ১৪ শতকে মুসলিম শাসনের আগে, তারা উত্তরাধিকারের অধিকার, সম্পদ এবং প্রভাবের পাশাপাশি বিবাহের বিপদের বাইরে বসবাস করে পুরুষদের থেকে আলাদা একটি অস্তিত্ব যাপন করতে পারত।
রামেস্টেইন

রামেস্টেইন () একটি জার্মান মেটাল ব্যান্ড যা ১৯৯৪ সালে বার্লিনে গঠিত হয়। তারা মূলত জার্মান ভাষায় গান গাইলেও ইংরেজি, স্প্যানিশ, ফরাসি, রুশ ভাষায়ও গান গায়। ২০০৯ সালে তাদের ১৫ মিলিয়ন কপি অ্যালবাম বিক্রি হয় সারা বিশ্বে। ১৯৯৪ সাল থেকে রামেস্টেইন একই লাইন আপ নিয়ে গান গাইছে।
রামেস্টেইন ব্যান্ডটি গঠিত হয় গিটারিস্ট রিচার্ড জ়ে ক্রপস-এর মাধ্যমে। তিনি আমেরিকান ব্যান্ড কিস-এর দ্বারা গভীরভাবে অনুপ্রাণিত ছিলেন তখন। বার্লিন দেয়াল পতনের পর তিনি সচরিন শহরে যান, যেখানে টিল লিন্ডম্যান বাক্স বুনতেন এবনফ ফাস্ট আরসচ নামের একটি ব্যান্ডে ড্রাম বাজাতেন। রিচার্ড তখন বাস করতেন অলিভার রাইডেল এবং ক্রিস্টোফার স্রোডিঙ্গার-এর সাথে। তিনি এমন একটা কিছু করতে চাচ্ছিলেন যাতে গিটারের শক্ত কাজের সাথে যন্ত্রের একটা সংমিশ্রণ থাকে। তারা তিনজন নতুন কাজ শুরু করলেন। কিন্তু আবিষ্কার করলেন যে এটা খুবই কঠিন গান লেখার পাশাপাশি মিউজিক করা। তাই তিনি লিন্ডম্যানকে অনুরোধ করলেন তাদের ব্যান্ডে যোগ দিতে। পরে এক সংগীত প্রতিযোগিতায় তারা প্রথম হয়ে পল এইচ, ল্যান্ডার-এর মনোযোগ কাড়লেন। তারপর ক্রিস্টিয়ান লরেঞ্জ তাদের ব্যান্ডে যোগ দেন।
রামেস্টেইন ব্যান্ড বিশেষভাবে বিখ্যাত তাদের আগুনের খেলা দেখানোর জন্য। তাদের ভক্তরা তাই বলে, "অন্যান্য ব্যান্ড বাজায় আর রামেস্টেইন পোড়ায়!" ২৭ শে সেপ্টেম্বর, ১৯৯৬ সালে বার্লিনে কর্নসাটে একটি দুর্ঘটনা ঘটে যেখানে আগুন দর্শকদের মাঝে পড়ে যায়। তারপর থেকে তারা পেশাদার লোক নিয়োগ করে ঘটনা সামলানোর জন্য। ভোকাল টিল লিন্ডম্যান একজন লাইসেন্সপ্রাপ্ত অগ্নিখেলোয়াড়, যিনি তার কানে, চুলে ও বাহুতে আগুনের আঘাত খেয়েছেন। রামেস্টেইন ব্যান্ডের সদস্যরা আজব ধরনের পোশাক পরেন। মঞ্চে মিলিটারী পোশাক, হেলমেটও পড়েন তারা। ১৯৯৮ সালে আমেরিকা সফরে তারা মঞ্চে অশ্লীলতার দায়ে এক রাতের জেল খাটেন ও ২৫ ডলার জরিমানা দেন।
১৯৯৯ সালে কলম্বিয়া হাই স্কুল হত্যাযজ্ঞের খুনীদের পরণে ছিল রামেস্টেইন ব্যান্ডের টি-শার্ট। ২০০৪ সালে রাশিয়ার বস্লান স্কুল সংকটের সময় অপরাধীরা তাদের নিজেদের চাঙ্গা রাখতে রামেস্টেইন ব্যান্ডের গান শুনত অবসর সময়ে। তাদের বেশ কিছু মিউজিক ভিডিও অশ্লীল উপাদানে ভরা থাকায় নিষিদ্ধ হয়। সত্য ঘটনা অবলম্বনে মানুষের মাংস খাওয়া নিয়ে ভিডিও মেইন টেইল (আমার অংশ) জার্মানিতে বিতর্ক সৃষ্টি করে। ৫.৫ মিলিয়ন ডলার জরিমানা দিতে হয় ব্যান্ডটিকে গল্পের প্লট চুরির জন্য। ২০০৯ সালে মুক্তি পাওয়া তাদের সর্বশেষ অ্যালবামটি প্রাপ্ত বয়স্কদের জন্য রেটিং প্রাপ্ত এবং প্রকাশ্যে বিক্রি করা নিষিদ্ধ করেছে জার্মান সরকার।
পাতিশিয়াল

পাতিশিয়াল () (বৈজ্ঞানিক নাম: "Canis aureus") হচ্ছে ক্যানিডি পরিবারের এক প্রজাতির স্তন্যপায়ী প্রাণী। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
শিয়াল নিশাচর। তবে কখনো খুব সকালেও দেখা যায়। পেটে ক্ষুধা থাকলে দিনের বেলায়ও বের হয়। সন্ধ্যায় শিয়াল ডেকে ওঠে। দিনের আলো বাড়ার সঙ্গে সঙ্গে ঝোপের ভেতর, মাটির গর্তে লুকিয়ে পড়ে। সাধারণত দলে চলে, একাকীও ঘুরতে দেখা যায়। এরা সর্বভূক। প্রধান খাবার মৃত প্রাণীর মাংস, কীটপতঙ্গ, পাখি, ইঁদুর, টিকটিকি, শাক সবজি, আখের রস, ভুট্টা ইত্যাদি। খাবারের অভাব দেখা দিলে লোকালয়ে হানা দেয় হাঁস-মুরগি ধরতে। তবে খাদ্যের অভাব যখন প্রবল হয়েছে, তখনই শিয়াল লোকালয়ে এসে পোষা হাঁস-মুরগির ওপর হানা দিয়েছে। তাই আজও গাঁয়ের মানুষ শিয়াল দেখলে যে করেই হোক মারার জন্য মরিয়া হয়ে ওঠে। পাতিশিয়ালের আকার আমাদের পোষা কুকুরের মতোই। লেজটি গুটিয়ে রাখে অর্থাৎ নিচের দিকে নামানো থাকে। গায়ের রং বাদামি, পেছনের অংশে কালো লোম থাকে। সিলেটের মৌলভীবাজার ও বড়লেখায় শিয়ালের ভালোই ডাক শোনা যায়। গবেষণায় দেখা গেছে, বর্ষার সময় মানুষের হাতে শিয়াল মারা পড়ে বেশি। খাবারের জন্য তখন লোকালয়ে আসতেই হয় এদের। আর তখনই মানুষের হাতে নিরীহ এই প্রাণীর মৃত্যু ঘটে।
আফ্রিকার বাইরে এটিই শিয়ালের একমাত্র প্রজাতি। পাতিশিয়ালের ১৩টি উপপ্রজাতি রয়েছে। আইইউসিএন এটিকে সবচেয়ে কম বিপন্ন প্রাণীর তালিকায় রেখেছে, কারণ বিভিন্ন স্থানে এর বিস্তার রয়েছে।
পশ্চিমবঙ্গের বিমানবন্দরগুলির তালিকা

পশ্চিমবঙ্গের বিমানবন্দরগুলির তালিকা এই পৃষ্ঠায় দেওয়া হল। বিমানবন্দরগুলিকে ধরন ও অবস্থান অনুযায়ী শ্রেণীবিভক্ত করা হয়েছে। রাজ্যের সকল অসামরিক ও সামরিক বিমানবন্দরগুলি নাম এই তালিকায় পাওয়া যাবে।
তালিকায় ব্যবহৃত সংকেতগুলি হল:
দার্জিলিং হিমালয়ান রেল

দার্জিলিং হিমালয়ান রেল পশ্চিমবঙ্গের শিলিগুড়ি থেকে দার্জিলিং শহরের মধ্যে চলাচলকারী একটি (৬১০ মিমি) ন্যারো গেজ রেল পরিষেবা। এই রেল টয় ট্রেন নামে সমধিক পরিচিত। দার্জিলিং হিমালয়ান রেল ভারতীয় রেল কর্তৃক পরিচালিত।
১৮৭৯ থেকে ১৮৮১ সালের মধ্যবর্তী সময়ে নির্মিত এই রেলপথের দৈর্ঘ্য । এর উচ্চতার মাত্রা শিলিগুড়িতে এবং দার্জিলিঙে । দার্জিলিং এর ৫ কিমি পূর্বে ঘুম স্টেশন সমুদ্রতল থেকে উচ্চতায় অবস্থিত।
আজও এটি বাষ্পচালিত ইঞ্জিনে চলে। দার্জিলিঙের মেল ট্রেনের জন্য ডিজেল চালিত ইঞ্জিন ব্যবহার করা হয়।
১৯৯৯ সালে ইউনেস্কো দার্জিলিং হিমালয়ান রেলকে বিশ্ব ঐতিহ্যের তালিকাভুক্ত করে। ২০০৫ সালে নীলগিরি পার্বত্য রেলকেও এর সঙ্গে বিশ্ব ঐতিহ্যের তালিকাভুক্ত করা হয়।
১৮৭৮ সালে স্ট্যান্ডার্ড গেজ রেলের মাধ্যমে কলকাতা ও শিলিগুড়ি যুক্ত হয়। হিমালয়ের পাদদেশে অবস্থিত শিলিগুড়ি থেকে একটি কার্ট রোডের (অধুনা হিল কার্ট রোড) মাধ্যমে দার্জিলিং যুক্ত হয়। এই রাস্তায় টাঙা পরিষেবা চালু ছিল। ফ্র্যাঙ্কলিন প্রিস্টেজ নামে ইস্টার্ন বেঙ্গল রেলওয়ে কোম্পানির জনৈক এজেন্ট সরকারের কাছে বাষ্পচালিত ট্রামওয়ের মাধ্যমে শিলিগুড়িকে দার্জিলিঙের সঙ্গে যুক্ত করার প্রস্তাব রাখেন। বাংলার লেফটানেন্ট গভর্নর স্যার অ্যাশলে ইডেন এই প্রস্তাবে ইতিবাচক মনে করলে এটি গৃহীত হয়। নির্মাণকাজ শুরু হয় সেই বছরই।
গিলেন্ডারস আরবাথনট অ্যান্ড কোম্পানি এই রেলপথ নির্মাণ করে। ১৮৮০ সালের ২৩ অগস্ট শিলিগুড়ি-কার্শিয়াং অংশটি চালু হয়। দার্জিলিং পর্যন্ত লাইনের আনুষ্ঠানিক উদ্বোধন হয় ১৮৮১ সালের ৪ জুলাই। পরবর্তীকালে রেলের নতিমাত্রা কমানোর জন্য একাধিকবার ইঞ্জিনিয়ারিং-এর কাজকর্ম করা হয়। ১৮৯৭ সালের ভূমিকম্প ও ১৮৯৯ সালের একটি বড়ো ঘূর্ণিঝড় সত্ত্বেও যাত্রী ও পণ্য পরিবহনের পরিমাণ বৃদ্ধি পাওয়ায় দার্জিলিং হিমালয়ান রেলের গুরুত্বপূর্ণ সম্প্রসারণের কাজ চলতে থাকে। যদিও কম সময়ের বাস পরিষেবা চালু হলে এই রেল প্রতিযোগিতার সম্মুখীন হয়। দ্বিতীয় বিশ্বযুদ্ধের সময় দার্জিলিং ও ঘুমের একাধিক সেনা ক্যাম্পে রসদ সরবরাহের ক্ষেত্রে এই রেল গুরুত্বপূর্ণ ভূমিকা নেয়।
স্বাধীনতার পর ভারতীয় রেল দার্জিলিং হিমালয়ান রেল অধিগ্রহণ করে নেয় এবং ১৯৫৮ সালে এই রেল উত্তরপূর্ব সীমান্ত রেলের অংশে পরিণত হয়। ১৯৬২ সালে শিলিগুড়ি থেকে নিউ জলপাইগুড়ি পর্যন্ত ৬ কিলোমিটার (৪ মাইল) পথ নতুন ব্রড গেজ লাইনের মাধ্যমে যুক্ত হয়। ১৯৮৮-৮৯ সালে গোর্খাল্যান্ড আন্দোলনের সময় এই রেল ১৮ মাস বন্ধ ছিল। ১৯৯৯ সালে ইউনেস্কো এটিকে বিশ্ব ঐতিহ্য ঘোষণা করে। অস্ট্রিয়ার সেমারিং রেলওয়ের (১৯৯৮ সালে বিশ্ব ঐতিহ্য মর্যাদাপ্রাপ্ত) পর এই রেল উক্ত মর্যাদা প্রাপ্ত দ্বিতীয় রেলপথ।
গতিবিদ্যা

গতিবিদ্যা অথবা গতিবিজ্ঞান বা সৃতিবিজ্ঞান (গ্রিক: δυναμικός - dynamikos "শক্তিশালী", ইংরেজি: Dynamics) পদার্থ বিজ্ঞানের একটি শাখা যেখানে গতির কারণ, গতির পরিবর্তন ও গতির প্রভাব নিয়ে আলোচনা করা হয়। অন্য ভাষায় শক্তি প্রয়োগের ফলে পদার্থের গতির কারণ বিশ্লেষণ। পদার্থের গতির উপর বিভিন্ন ভ্রামকের প্রভাবও গতিবিজ্ঞানের আলোচ্যসূচীর অন্তর্ভুক্ত।
সাধারণ ভাষায় বলতে গেলে গতিবিদ্যার গবেষণায় দেখা হয় যে সময়ের সাপেক্ষে কীভাবে পদার্থের ভৌত অবস্থার উন্নতি বা পরিবর্তন করা যায় এবং সে সকল পরিবর্তনের কারণই বা কি। আইজ্যাক নিউটনের ভৌত নীতি গতিবিদ্যাকে পদার্থবিদ্যার ভিতর অন্তর্ভুক্ত করে। তার বলবিদ্যার সকল নীতি সমুহ পড়ে গতিবিদ্যা খুব সহজেই বুঝতে পারা যায়। প্রকৃতপক্ষে গতিবিদ্যা নিউটনের গতির দ্বিতীয় সূত্রের সাথে সরাসরি সম্পর্কিত। তথাপি নিউটনের তিনটি সূত্রই গতিবিদ্যার জন্য আবশ্যক যেহেতু তারা একে অন্যের সাথে সম্পর্কযুক্ত।
ক্লাসিক্যাল ইলেক্ট্রোম্যাগনেটিজম এর গতিবিদ্যা সংক্রান্ত বিষয়গুলো বর্ণনা করা হয় ম্যাক্সওয়েল সমীকরণ দ্বারা। আবার কোন গতিয় ব্যবস্থায় যদি ইলেক্ট্রোম্যাগনেটিজম এবং বলবিদ্যা উভয়ই থাকে, তবে তা বর্ণনা করা হয় নিউটনের সূত্র, ম্যাক্সওয়েলের সমীকরণ এবং লরেঞ্জ বল এর সমন্বয়ে।
নিউটনের গতিসূত্রানুসারে বল হল এমন একটি প্রয়াস বা চাপ যা কোন বস্তুকে চলতে বাধ্য করে বা করার চেষ্টা করে। বলের ধারনাটি কে সাধারণত এভাবে বর্ণনা করা হয়, যে এটির প্রভাবে কোন মুক্ত বস্তু ত্বরণ পায়। বল টান বা ধাক্কা যে কোন ভাবেই প্রয়োগ করা যেতে পারে, যার প্রভাবে বস্তুর গতির পরিবর্তন হবে অথবা বস্তুটির সাময়িক বা স্থায়ী বিকৃতি ঘটবে। সাধারণ ভাবে বলা যায়, বলের প্রভাবে বস্তুর গতিয় অবস্থার পরিবর্তন হয়।
নিউটনের তত্ত্বানুসারে বল হল এমন একটি প্রয়াস যার প্রভাবে কোন বস্তু ত্বরণ প্রাপ্ত হয়।
পাহাড়ি বাজ

পাহাড়ি বাজ ()(Nisaetus nipalensis) এক ধরনের শিকারী পাখি। এটা ঈগলের মতোই দেখতে হয়। পাহাড়ি বাজ দক্ষিণ এশিয়ার পাকিস্তান, ভারত, শ্রীলঙ্কা থেকে চীন, তাইওয়ান, জাপান পর্যন্ত দেখতে পাওয়া যায়। নিসেটাস গণের (আগে এই পাখিটিকে স্পিজেটাস গণের ধরা হতো) এই পাহাড়ি বাজ ঈগলজাতীয় পাখি। অন্যান্য ঈগলের মতো এসসিপিট্রাইডি পরিবারভুক্ত।
পাখিটি ঠোঁটের ডগা থেকে লেজের প্রান্ত পর্যন্ত ৭০ থেকে ৭২ সেন্টিমিটার, পাখা ৪২ সেন্টিমিটার ও ঠোঁট ৪ সেন্টিমিটার লম্বা। এদের ঠোঁট অপেক্ষাকৃত ছোট তবে একটু ছড়ানো, গোড়া থেকে বাঁকানো, নাকের ছিদ্র গোলাকার, পাখা ছোট গোলাকৃতির, লেজ অধিকাংশ ঈগলের তুলনায় লম্বা। এদের পা লম্বা, পালক জড়ানো; পায়ের আঙুল ছোট কিন্তু শক্তিশালী, নখ লম্বা ও বাঁকানো।
মধ্যম আকারের ঈগলটি বাদামি রঙের, পেটের দিকটা হালকা বাদামি রঙের, তলার দিকে লেজে পাখায় কালো পালকে দাগানো। বুক, পেট ও পাখার ওপরের অংশে কালো পালকের প্রচুর ছোপ রয়েছে। স্ত্রী-পুরুষ একই রকম দেখতে, তবে উঠতি বয়সীদের মাথা সাদাটে। মাথায় ঝুঁটি আছে।
পাহাড়ি বাজ পুরোপুরি পর্বতসংকুল জঙ্গলের বাসিন্দা। ডালপালা জোগাড় করে গাছে বাসা বাঁধে। সাধারণত একটি ডিম পাড়ে। এরা বেজি, ইঁদুর, খরগোশসহ নানা স্তন্যপায়ী প্রাণী, পাখি ও সরীসৃপজাতীয় প্রাণী শিকার করে খায়। পাহাড়ি বাজের এই প্রজাতিটির আগের ইংরেজি নাম ছিল হজসন’স হক-ঈগল। এটি পাকিস্তান, ভারত ও চীনে দেখতে পাওয়া যায়। এদের দুটি উপপ্রজাতির একটির (Nisaetus kelarti) শ্রীলঙ্কা ও দক্ষিণ ভারতে দেখা মেলে। দ্বিতীয় উপপ্রজাতিটি (Nesaetus orientalis) জাপানে দেখতে পাওয়া যায়। বাংলাদেশের রাঙামাটি জেলার বিলাইছড়ি উপজেলার পাহাড়ি জঙ্গলে পাহাড়ি বাজ দেখতে পাওয়া যায়।
কালাগলা মানিকজোড়

কালাগলা মানিকজোড়, কালোগলা বক বা লোহারজঙ্গ (বৈজ্ঞানিক নাম: "Ephippiorhynchus asiaticus") এক প্রকার সারস জাতীয় লম্বা গলার পাখি। এই পাখিদের পাওয়া যায় এশিয়া ও অস্ট্রেলিয়ার নিচু জলাভূমি অঞ্চলে। অস্ট্রেলিয়ায় এদের জ্যাবিরু নামে ডাকা হয়, যদিও তা অন্য আরেকটি প্রজাতির পাখি। মানিকজোড় পরিবারে পৃথিবীতে সর্বমোট ২৬ প্রজাতির (মতান্তরে ১৯ প্রজাতির) পাখি আছে, যার আট প্রজাতি একদা বাংলাদেশে দেখা যেত। এর মাত্র দুটি প্রজাতি এখন এ দেশে বাস করে—এশীয় শামুকখোল ও ছোট মদনটাক। এ পাখির বিস্তৃতি দক্ষিণ ও দক্ষিণ-পূর্ব এশিয়া এবং অস্ট্রেলিয়া ও নিউগিনি অঞ্চলেই সীমাবদ্ধ। ভারতের গ্রামাঞ্চলে শস্যখেতের মাঝে দাঁড়ানো নিঃসঙ্গ বৃক্ষে সেপ্টেম্বর-ডিসেম্বরে এরা বাসা বাঁধে। ডালপালা দিয়ে গড়া মাচার বাসায় তিন-চারটি সাদা ডিম দিয়ে এরা বংশবৃদ্ধির প্রক্রিয়া শুরু করে।
গত ৬২ বছরে বাংলাদেশের কোথাও এ পাখির দেখা মেলেনি। প্রাণিবিজ্ঞানী সিমসন ১৩০ বছর আগে ঢাকা নগরে এ পাখি দেখেছিলেন এবং ১৯৪৮ সাল পর্যন্ত চট্টগ্রামে পাখিটির অস্তিত্ব ছিল। এশিয়াটিক সোসাইটি প্রকাশিত বাংলাদেশ উদ্ভিদ ও প্রাণী জ্ঞানকোষ গ্রন্থে কালাগলা মানিকজোড়কে এ দেশের ‘প্রাক্তন পরিযায়ী পাখি’ বলে উল্লেখ করা হয়েছে এবং বৈশ্বিক প্রায়-বিপন্ন এ পাখিকে ‘অপ্রতুল তথ্য’ শ্রেণীভুক্ত করেছে আইইউসিএন প্রণীত বাংলাদেশের বিপন্ন বন্য প্রাণী বইটি। প্রায় ১৫০ সেন্টিমিটার দীর্ঘ কালাগলা মানিকজোড় নিঃসন্দেহে এ দেশের বৃহত্তম পাখি। বিশালাকৃতির পাখি দুটি বক ও শামখোলের দলে মিশে বিলের অগভীর পানিতে মাছ, ব্যাঙ ও সরীসৃপ ধরে জীবন ধারণ করছে। তবে এ হাওরে বিষটোপ দিয়ে পাখি মারা হয় বলে ৬২ বছর পর পাওয়া অনন্য এ পাখি কত দিন সেখানে টিকে থাকবে, তা অনিশ্চিত। হাওরে ধৃত একটি কালাগলা মানিকজোড় পাখি এলাকাবাসীর কবল থেকে উদ্ধার করে বন বিভাগ সম্প্রতি সাফারি পার্কে স্থানান্তরিত করেছে। একই সময়ে সুন্দরবনে এ প্রজাতির আরও একটি পাখি দেখা গেছে।
মীর শিকার নামের ভারতের একদল শিকারী উপজাতির পুরুষকে ধর্মীয় কারণে বিয়ের আগে জীবন্ত এই পাখি ধরে নিয়ে আসতে হয়। বরকে একটি চুন মাখানো কাঠি দিয়ে পাখিটিকে ধরার চেষ্টা করতে হয়। কোনঠাসা পাখি একটি ভয়ংকর প্রতিদ্বন্ধীই বটে। ১৯২০ সালে এই প্রথা বন্ধ হয়ে যায় একজন যুবক মারা যাওয়ায়। বাচ্চা পাখিকে বাসা থেকে ধরে নিয়ে মাংস খাওয়া হয় আসামে। অস্ট্রেলিয়ার বিনবিঙ্গা সম্প্রদায়ের লোক মনে করেন যে এই পাখির মাংস খাওয়া নিষেধ এবং কোন মহিলা এটা খেলে সে মৃত বাচ্চা প্রসব করবে ও মরবে।
কালাগলা মানিকজোড় সারা বিশ্বে ছড়িয়ে আছে। শ্রীলংকায় মাত্র ৫০টির মতো পাখি পাওয়া যায়। থাইল্যান্ড, লাওস, মায়ানমার ও কম্বোডিয়ায় কালাগলা মানিকজোড় পাওয়া যায় না বললেই চলে। দক্ষিণ ও দক্ষিণ-পূর্ব এশিয়ায় মোট ১০০০টির মতো পাখি থাকতে পারে। অস্ট্রেলিয়ায় ১০০০০টি পাখি তাছে বলে ধরা হয়। আইইউসিএন তাই পাখিটিকে প্রায় বিলুপ্ত পর্যায়ে ফেলেছে।
বালুরঘাট বিমানবন্দর

বালুরঘাট বিমানবন্দর পশ্চিমবঙ্গের বালুরঘাট শহর থেকে ৬ কিলোমিটার (৪ মাইল) দূরে অবস্থিত। বর্তমানে এই বিমানবন্দরটি বন্ধ।
এই বিমানবন্দরটি মোট ১৩২.৬৬ একর (৩২ হেক্টর) জমির উপর অবস্থিত। সমুদ্রপৃষ্ঠ থেকে উচ্চতা ৭৮ ফুট (২৪ মিটার)। ৪,৯০৬ X ১০০ ফুট (১,৪৯৫ X ৩০ মিটার) আয়তনের একটি পাকা রানওয়েও রয়েছে।
দ্বিতীয় বিশ্বযুদ্ধের সময়কালে সামরিক প্রয়োজনে ব্রিটিশরা এখানে তৈরি করেছিল একটি অস্থায়ী বিমানবন্দর। পরবর্তী ৫০ এর দশকে সেখান থেকে সুরেখা এয়ার সার্ভিস তাদের বিমান চালু করে স্থায়ী ভাবে। কিন্তু ভারত-পাকিস্তান যুদ্ধের সময় সেটি বন্ধ হয়ে যায়। অবশেষে ১৯৮৪ সালে বায়ুদূত (এয়ার সার্ভিস) ডোর্নিয়ার গোত্রের বিমান চালায় এই এয়ারপোর্ট থেকে। কিন্তু ফের তা বন্ধ হয়ে পরে বেশ কয়েকটি কারণে। প্রথমত ম্যানুয়াল নেভিগেশান সিস্টেমের জন্য নির্ধারিত জায়গার বদলে অন্য অঞ্চলে ভুল করে নেমে পরে বিমানগুলি। দ্বিতীয়ত, তৎকালীন আর্থিক অসঙ্গতির কারণে যাত্রী কম হতে থাকা সহ অন্যান্য অনেক কারণ ছিল এই পরিষেবা বন্ধের পেছনে।
মাহিনগর এলাকায় অবস্থিত প্রায় ৫০ একর আয়তন বিশিষ্ট উত্তরবঙ্গের ভারতের অন্যতম গুরুত্বপূর্ণ বালুরঘাট বিমানবন্দরটি দীর্ঘ কয়েক দশক ধরে পরিত্যক্ত অবস্থায় পড়েছিল। যার রানওয়ের দৈর্ঘ্য ছিল ১ কিলোমিটার। ফলে বড় কোনও বিমান এখান থেকে না চললেও প্রপেলার চালিত সব ধরনের বিমান এখান থেকে ওঠানামা করত।
বর্তমানে পশ্চিমবঙ্গ সরকার বালুরঘাট বিমানবন্দরের থেকে বিমান পরিষেবা চালু করার পরিকল্পনা নিয়েছে। এই পরিষেবা চালুতে টাকা বরাদ্দ হবার সঙ্গে সঙ্গে টেন্ডার প্রক্রিয়া সমাপ্ত করে ২০১৬ প্রথম দিকে কাজ শুরু করছিল পূর্ত দফতর। এই কাজের জন্য সরকার প্রায় ১১ কোটি ৩৫ লক্ষ টাকা বরাদ্দ করে। বরাদ্দ টাকায় বিমানবন্দরের ভেঙ্গে যাওয়া রানওয়ে থেকে শুরু করে এয়ার স্ট্রিপ, প্যাসেঞ্জার লাউঞ্জ, এয়ার ট্র্যাফিক, স্ক্রু এবং পাইলটদের রেস্ট রুম, প্রয়োজন মত রেস্তরা, রিফ্রেশমেন্ট কাউন্টার এবং অন্যান্য সমস্ত কিছু একেবারে নুতন ভাবে তৈরি করছে পূর্ত দফতর। সেই কাজও প্রায় ৭০ শতাংশ শেষ হয়েছে। তবে আগেই এখানে সীমানা পাঁচিলের কাজ সমাপ্ত করা হয়েছিল। এয়ারপোর্ট অথরিটি অফ ইন্ডিয়ার প্রতিনিধিরা পরিদর্শন করে গিয়েছেন বন্দর। প্রাথমিক ভাবে এখন ৪২ আসনের বিমানগুলি চলাচল করবে বলে জানা যায়।
কোনো যাত্রিবাহী বিমান চলাচল করে না।
পশ্চিমবঙ্গ সরকার ঘোষণা করেছে ২০১৭ সালের মাঝামাঝি সময়ে বালুরঘাট-কলকাতা রুটে যাত্রীবাহি বিমান চলাচল করবে।
সূরা আরাফ

সূরা আল আরাফ (আরবি ভাষায়: سورة الأعراف, "অর্থ উঁচু স্থান") মুসলমানদের ধর্মীয় গ্রন্থ কুরআনের সপ্তম সূরা, এর আয়াত সংখ্যা ২০৬টি এবং এর রূকুর সংখ্যা ২৪টি। এই সূরাটি মক্কায় অবতীর্ণ হয়েছে। এই সূরার কেন্দ্রীয় বিষয়বস্তু হচ্ছে রিসালাতের প্রতি ঈমান আনার দাওয়াত।
সম্পূর্ণ সূরাটির বাংলা অনুবাদ দেখুন।
এ সূরার ৪৬ ও ৪৭নং আয়াতে (পঞ্চম রুকূতে) আসহাবে আরাফ বা আরাফবাসীদের উল্লেখ করা হয়েছে। সেই জন্যে এর নামকরণ করা হয়েছে আল আরাফ। অন্য কথায় বলা যায়, এ সূরাকে সূরা আল আরাফ বলার তাৎপর্য হচ্ছে এই যে, যে সূরার মধ্যে আ’রাফের কথা বলা হয়েছে, এটা সেই সূরা।
এ সূরার আলোচ্য বিষয়ের প্রতি দৃষ্টিপাত করলে সুস্পষ্টভাবে অনুভূত হয়ে যে, এ সূরাটি সূরা আন আমের প্রায় সমসময়ে নাযিল হয়। অবশ্য এটা আগে না আন’আম আগে নাযিল হয় তা নিশ্চয়তার সাথে চিহ্নিত করা যাবে না। তবে এ সূরায় প্রদত্ত ভাষণের বাচনভংগী থেকে এটি যে ঐ সময়ের সাথে সম্পর্কিত তা পরিষ্কার বুঝা যায়। কাজেই এর ঐতিহাসিক পটভূমি অনুধাবন করার জন্যে সূরা আন’আমের শুরুতে যে ভূমিকা লেখা হয়েছে তার ওপর একবর নজর বুলিয়ে নেয়া যথেষ্ট হবে।
এ সূরার ভাষণের কেন্দ্রীয় বিষয়বস্তু হচ্ছে রিসালাতের প্রতি ঈমান আনার দাওয়াত। আল্লাহ প্রেরিত রসূলের আনুগত্য করার জন্যে শ্রোতাদের উদ্বুদ্ধ করাই এর সমগ্র আলোচনার মৌল উদ্দেশ্য ও লক্ষ্য। কিন্তু এ দাওয়াত সতর্ক করার ও ভয় দেখানোর ভাবধারাই ফুটে উঠেছে বেশি করে। কারণ এখানে যাদেরকে সম্বোধন করা হয়েছে (অর্থাৎ মক্কাবাসী) তাদেরকে বুঝাতে বুঝাতে দীর্ঘকাল অতিবাহিত হয়ে গিয়েছিল। তাদের স্থুল শ্রবণ ও অনুধাবন শক্তি, হঠকারিতা, গোয়ার্তুমী ও একগুঁয়ে মনোভাব চূড়ান্ত পর্যায়ে পৌঁছে গিয়েছিল। যার ফলে রসূলের প্রতি তাদেরকে সম্বোধন করা বন্ধ করে দিয়ে অন্যদেরকে সম্বোধন করার হুকুম অচিরেই নাযিল হতে যাচ্ছিল। তাই বুঝাবার ভংগীতে নবুওয়াত ও রিসালাতের দাওয়াত পেশ করার সাথে সাথে তাদেরকে একথাও জানিয়ে দেয়া হচ্ছে যে, নবীর মোকাবিলায় তোমরা যে কর্মনীতি অবলম্বন করেছো তোমাদের আগের বিভিন্ন মানব সম্প্রদায়ও নিজেদের নবীদের সাথে অনুরূপ আচরণ অবলম্বন করে অত্যন্ত মারাত্মক পরিণতির সম্মুখীন হয়েছিল। তারপর বর্তমানে যেহেতু তাদেরকে যুক্তি প্রমাণ সহকারে দাওয়াত দেবার প্রচেষ্টা চূড়ান্ত পর্যায়ে উপনীত হতে চলেছে। তাই ভাষণের শেষ অংশে তাদের দিক থেকে মূখ ফিরিয়ে আহলি কিতাবদেরকে সম্বোধন করা হয়েছে। আর এক জায়গায় সারা দুনিয়ার মানুষকে সাধারণভাবে সম্বোধন করা হয়েছে। এ থেকে এরূপ আভাস পাওয়া যাচ্ছে যে, এখন হিজরত নিকটবর্তী এবং নবীর জন্যে তার নিটকতর লোকদেরকে সম্বোধন করার যুগ শেষ হয়ে আসছে।
এ ভাষণের এক পর্যায়ে ইহুদিদেরকেও সম্বোধন করা হয়েছে। তাই এই সাথে রিসালাত ও নবুওয়াতের দাওয়াতের আর একটি দিকও সুষ্পষ্ট করে তুলে ধরা হয়েছে। নবীর প্রতি ঈমান আনার পর তার সাথে মুনাফিকী নীতি অবলম্বন করার, আনুগত্য ও অনুসৃতির অংঙ্গীকার করার পর তা ভংগ করার এবং সত্য ও মিথ্যার পার্থক্য সম্পর্কে অবহিত হয়ে যাওয়ার পর মিথ্যার প্রতি সাহায্য সহযোগিতা দানের কাজে আপাদমস্তক ডুবে থাকার পরিণাম কি, তাও এতে জানিয়ে দেয়া হয়েছে।
ইন্টারপোল

ইন্টারপোল বা ইন্টারন্যাশনাল ক্রিমিনাল পুলিশ অর্গানাইজেশন () একটি আন্তর্জাতিক সংস্থা যার প্রধান কাজ আন্তর্জাতিক পুলিশকে সহায়তা করা। এটি ১৯২৩ সালে ইন্টারন্যাশনাল ক্রিমিনাল পুলিশ কমিশন নামে প্রতিষ্ঠিত হয় এবং ১৯৪৬ সালে বর্তমানের নামে পরিবর্তিত হয়। ইন্টারপোলের বর্তমান সদস্য ১৯৬টি দেশ এবং এই সদস্যরাই বাৎসরিক চাদার মাধ্যমে ৫৯ মিলিয়ন ডলারের বাৎসরিক খরচ নির্বাহ করে। এর সর্বশেষ সদস্য দেশ ভানুয়াতু। প্রধান দপ্তর লিয়োঁ, ফ্রান্স-এ। এটি জাতিসংঘ-এর পর দ্বিতীয় বৃহত্তম আন্তর্জাতিক সংস্থা।
সাব-সংস্থা "ইটালিকে" দেখানো হলঃ
যে সব দেশগুলো ইন্টারপোলের সদস্য নয় তা নিন্মে দেখানো হলঃ
খয়েরি-ডানা পাপিয়া

খয়েরি-ডানা পাপিয়া বা খয়রাপাখ পাপিয়া, পাপিয়া পাখির মধ্যে সবচেয়ে বড় জাতের পাখি। বাংলাদেশে ১২ জাতের পাপিয়ার মধ্যে এরা সবচেয়ে বড়। বাংলাদেশে এরা পরিযায়ী পাখি।
এরা শুধু দৈর্ঘ্যেই অনন্য নয়, রঙিন ডানা, খাড়া ঝুঁটি এবং লম্বা-চওড়া লেজও এদের সৌন্দর্য্য অনেকখানি বাড়িয়ে দিয়েছে।
বর্ষাকাল, খয়েরি-ডানা পাপিয়ার প্রজননকাল। এরা গোপনে অন্য পাখির বাসায় ডিম পাড়ে। বাংলাদেশে ১২ প্রজাতির পাপিয়ার সব কটিই আড়ালে থাকে, পোকা ধরে খায় এবং অপরের বাসায় ডিম পাড়ে। বউ-কথা-কও পাপিয়া, করুণ পাপিয়া ও পাকরা পাপিয়া লোকালয়ের কাছে আসে বলে অনেকে এদের কথা জানেন। কিন্তু বাকি নয় জাতের পাপিয়া সচরাচর বনে বাস করে বলে সাধারণ্যের নজরে পড়ে না।
মে-আগস্ট মাসের প্রজনন-মৌসুমে বাংলাদেশে খয়েরি-ডানা পাপিয়ার দেখা মেলে। তার আগে-পরে মেলে না বলে ধরে নেয়া হয়, পাখিটি বাংলাদেশে প্রজনন-পরিযায়ী। এদেশে এদের সম্পর্কে তথ্যও রয়েছে খুব কম।
খয়েরি-ডানা পাপিয়া দক্ষিণ ও দক্ষিণ-পূর্ব এশিয়াতেই বাস করে। বাংলাদেশ ছাড়া মাত্র নয়টি দেশে এর দেখা মেলে। কিন্তু পাখিটি কোথায় স্থায়ী আর কোথায় পরিযায়ী, তা অনেকটা অজানা। শ্রীলঙ্কা, ভারত ও ভিয়েতনামের উত্তরাঞ্চলে সারা বছর এবং বাংলাদেশ, নেপাল ও তার পুর্বদিকের পাঁচটি দেশে শুধু গ্রীষ্মে পাখিটিকে দেখা গেছে।
গুটিবসন্ত

গুটিবসন্ত () মানবদেহের একটি ছোয়াচে রোগের নাম - এটি শুধু মানুষেরই হয়ে থাকে। ভ্যারিওলা মেজর বা ভ্যারিওলা মাইনর নামের দুই প্রজাতির ভাইরাসের যেকোন একটির সংক্রমনে এই রোগ হয়।
সর্বশেষ প্রাকৃতিকভাবে ঘটে যাওয়া কেসটি ১৯৭৭ সালের অক্টোবরে ধরা পড়ে এবং বিশ্ব স্বাস্থ্য সংস্থা (ডাব্লুএইচও) ১৯৮০ সালে এই রোগ নির্মূল করার সার্টিফিকেট দেয়।
মোড়কজাত ও লেবেল যুক্তকরণ

মোড়কজাত করন হল কোন উৎপাদিত বস্তুকে বিক্রয়, সংরক্ষণ বা বিতরনের জন্য মোড়ক বদ্ধ করার বিজ্ঞান, প্রযুক্তি এবং শিল্প। এর সাথে মোড়কের নকশা, উৎপাদন, পণ্যের মূল্যায়ন ইত্যাদি বিষয়গুলোও জড়িত। মোড়কজাত করন কে বলা যায় পরিবহন, সংরক্ষণ, বিতড়ন, বিক্রয় ও ব্যবহার এর সমন্বিত ব্যবস্থা। মোড়কে কোন উৎপাদিত বস্তুকে ভরা হয় কারণ এটি বস্তুটিকে বাহ্যিক আঘাত থেকে রক্ষা করে, সংরক্ষণ করে,মধ্যস্থ বস্তুর বিষয়ে প্রয়োজনীয় তথ্য বহন করে, পরিবহন করে এবং বিক্রয়ের জন্য প্রস্তুত করে। মোড়কজাতকরনের সাথে দেশের সরকারি নীতি, ব্যবসা, বিভিন্ন প্রতিষ্ঠান, কারখানা এবং ব্যক্তিগত ব্যবহার জড়িত।
লেবেল করন হল মোড়কের গায়ে লিখিত, বৈদ্যুতিক বা দৃশ্যমান কোন তথ্য লেখার ব্যবস্থা। এটি ঐ পণ্য বহন ও ব্যবহারকারীদের জন্য প্রয়োজনীয় তথ্য বহন করে।
মোড়কজাত এবং লেবেল করনের বেশ কিছু গুরুত্বপূর্ণ লক্ষ্য রয়েছে --
অর্জুন (গোয়েন্দা চরিত্র)

অর্জুন হল সমরেশ মজুমদার সৃষ্ট বাংলা সাহিত্যের একটি জনপ্রিয় গোয়েন্দা চরিত্র। অর্জুন সিরিজের প্রথম বই "খুনখারাপি" প্রকাশিত হয় ১৯৮৪ সালে। এই সিরিজের প্রধান পটভূমি উত্তরবঙ্গ। অর্জুনের বাড়ি জলপাইগুড়ি শহরে। তবে উত্তরবঙ্গের বাইরে, এমনকি বিদেশেও অর্জুনের কয়েকটি অভিযান রয়েছে। অর্জুনের গুরু প্রাক্তন গোয়েন্দা অমল সোম। এছাড়াও আছেন মজাদার চরিত্র মেজর এবং বিষ্টুসাহেব যারা প্রায়শই অর্জুনের সংগী হয়েছেন বিভিন্ন অভিযানে। অর্জুন নিজের গোয়েন্দা পরিচয় পছন্দ করেনা, সত্যসন্ধানী বলে থাকে।
"খুনখারাপি" গল্পগ্রন্থে আত্মপ্রকাশের পর থেকে এখনও পর্যন্ত অর্জুনের অনেকগুলি উপন্যাস ও ছোটগল্প প্রকাশিত হয়েছে আনন্দমেলা, শুকতারা ,কিশোর ভারতী প্রভৃতি পত্রপত্রিকার পাতায়। আনন্দ পাবলিশার্স, পত্র ভারতী, দেব সাহিত্য কুটীর প্রভৃতি প্রকাশনা সংস্থা থেকে অর্জুনের কাহিনীগুলি বিভিন্ন সময়ে গ্রন্থাকারে বের হয়েছে। সত্যসন্ধানী অর্জুন সিরিজের কাহিনীগুলির একটি তালিকা এখানে দেওয়া হলো:
খুনখারাপি ও সীতাহরণ রহস্য এই দুই গ্রন্থের গল্প নিয়ে 'কালিম্পঙে অর্জুন' সিনেমা নির্মিত হয়। এছাড়াও 'দেড়দিন' অবলম্বনে হিন্দি টেলিসিরিয়াল 'জঙ্গল কি গ্যাহেরাই মে' পরিবেশিত হয় ছোটপর্দায়।
স্লিউথ (১৯৭২ চলচ্চিত্র)

স্লিউথ হলো ১৯৭২ সালের একটি চলচ্চিত্র। চলচ্চিত্রটি তৈরি করা হয়েছিল এন্থনি শেফার কর্তৃক লিখিত টনি এওয়ার্ড প্রাপ্ত একই নামের একটি মঞ্চনাটক হতে। চলচ্চিত্রটির জন্য পান্ডুলিপি-টি লিখেছিল শেফার-ই, এর পরিচালনায় ছিলেন জোসেফ এল. ম্যানকিউইকজ, তারকারা ছিলেন লউর‌্যান্স অলিভিয়ার এবং মাইকেল কেইন।
এই চলচ্চিত্রটি প্রচন্ডভাবে ইতিবাচক সমালোচনা লাভ করে, যার মাঝে রোটেন টমেটো নামক চলচ্চিত্র সমালোচক সাইট-এ ৯৬% ইতিবাচক সমালোচনা পায়।
৭ সেপ্টেম্বর, ২০০৬ এ কেনেথ ব্রানাঘ ভেনিস চলচ্চিত্র উতসবে এর পুন:চলচ্চিত্রায়নের ঘোষণা দেন, যা ২৩ নভেম্বর ২০০৭, শুক্রবারে যুক্তরাজ্যে রিলিজ পায়।
শ্রী দেবানন্দ গৌড়ীয় মঠ

শ্রী দেবানন্দ গৌড়ীয় মঠ () প্রতিষ্ঠাতা আচার্য্য শ্রীল ভক্তি প্রজ্ঞান কেশব গোস্বামী মহারাজ দ্বারা, পশ্চিম বঙ্গ রাজ্যের নদিয়া জেলার অন্তর্গত নবদ্বীপ শহরে, তেঘরি পাড়া অঞলে এই মঠের প্রতিষ্ঠা হয়| এই মঠ স্থাপনের উদ্দেশ্য ছিল গৌড়ীয় বৈষ্ণবধর্ম ও মধ্যযুগীয় বৈষ্ণব সন্ত চৈতন্য মহাপ্রভুর দর্শন উপদেশ দান ও গ্রন্থ প্রকাশনার মাধ্যমে প্রচার করা।শ্রী গৌড়ীয় বেদান্ত সমিতি এই মঠেই অবস্থিত।
মঠের পরবর্তী আচার্য্য শ্রীল ভক্তিবেদান্ত্ব বামন গোস্বামী মহারাজ ও বর্তমান আচার্য্য শ্রীল ভক্তিবেদান্ত্ব পর্যটক মহারাজ। শ্রীল ভক্তিবেদান্ত্ব আচার্য্য মহারাজ এই মঠের বর্তমান সম্পাদক।
পাঁচডোরা কাঠবিড়ালি

পাঁচডোরা কাঠবিড়ালি () (বৈজ্ঞানিক নাম: "Funambulus pennantii") হচ্ছে কাঠবিড়ালী পরিবারের একটি স্তন্যপায়ী প্রাণী। এদের দেহের পশম ঘন সন্নিবিষ্ট এবং লেজও ঘন ঝোপযুক্ত। এদের মাথা প্রশস্ত ও গোলাকার, চোখ বড় এবং কান স্পষ্ট ও ত্রিকোণাকার
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
এরা একাকী বা জোড়ায় চলে। প্রধানত ফল, বীজ, বাদাম, বাকল, পোকামাকড় ও খেজুরের রস খায়। বাংলাদেশে দুই প্রজাতির ডোরা কাঠবিড়ালি আছে। এদের একটি পাঁচডোরা কাঠবিড়ালি এবং অন্যটি তিনডোরা কাঠবিড়ালি। এই দুই প্রজাতিরই পিঠের ওপর সাদা ডোরা দাগ আছে।
তিনডোরা কাঠবিড়ালি

তিনডোরা কাঠবিড়ালি () (বৈজ্ঞানিক নাম: "Funambulus palmarum")হচ্ছে কাঠবিড়ালী পরিবারের একটি স্তন্যপায়ী প্রাণী। এরা দীর্ঘ ও ঝোপযুক্ত লেজ, ধারালো নখর এবং বড় কানবিশিষ্ট কাঠবিড়ালি। এরা গ্রীষ্মমণ্ডলীয় বৃষ্টিপ্রধান বন থেকে আর্কটিক তুন্দ্রা অঞ্চলে বিচরণ করে। এটি গাছের চূড়া থেকে ভূনিম্নস্থ সুড়ঙ্গেও থাকতে পারে। এদের পিঠের ওপর তিনটি সাদা ডোরা দাগ আছে।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
২০০৯ সালে ঢাকা বিশ্ববিদ্যালয়ের কলা ভবন ক্যাম্পাসে তিনটি তিনডোরা কাঠবিড়ালির দেখা পাওয়া গেছে (F. palmarum)। তবে ঢাকা চিড়িয়াখানা ও মিরপুর উদ্ভিদ উদ্যানে (বোটানিক্যাল গার্ডেন) তিনডোরা কাঠবিড়ালির দেখা পাওয়া যায় বলে জানিয়েছেন জাহাঙ্গীরনগর বিশ্ববিদ্যালয়ের প্রাণিবিদ্যা বিভাগের অধ্যাপক মনিরুল এইচ খান।
সুন্দরবন ছাড়া দেশের উত্তর-পশ্চিম ও দক্ষিণ-পশ্চিম এলাকার অধিকাংশ জেলায়ই এদের দেখা যায়। রাজশাহী, নওগাঁ, নাটোর, চাঁপাইনবাবগঞ্জ, যশোর, কুষ্টিয়া, রাজবাড়ী জেলায় প্রায়ই এদের চোখে পড়ে।
এরা একাকী বা জোড়ায় চলে। প্রধানত ফল, বীজ, বাদাম, বাকল, পোকামাকড় ও খেজুরের রস খায়।
স্যাটার্ন পুরস্কার

স্যাটার্ন পুরস্কার () হচ্ছে অ্যাকাডেমি অফ সায়েন্স ফিকশন, ফ্যান্টাসি অ্যান্ড হরর ফিল্মস প্রতিষ্ঠান কর্তৃক বার্ষিক ভিত্তিতে প্রদানকৃত একটি চলচ্চিত্র পুরস্কার। ভয়ের, বিজ্ঞান কল্পকাহিনী, বা শুধু কল্পনা ভিত্তিক চলচ্চিত্র, টেলিভিশন ধারাবাহিক, ও হোম ভিডিওর ওপর উচ্চমান সম্পন্ন কাজের জন্য এই পুরস্কার প্রদান করা হয়। ড. ডোনাল্ড এ. রিড, ১৯৭২ সালে স্যাটার্ন পুরস্কার চালু করেন। তিনি সেসময় লক্ষ্য করেছিলেন যে চলচ্চিত্রের এ সকল বিভাগগুলো তাদের প্রাপ্য উৎসাহমূলক কোনো পুরস্কার থেকে বঞ্চিত হচ্ছে। পুরস্কারের ট্রফিটি শনি গ্রহের মতো করে তৈরি করা হয়েছে। পুরস্কারটি মাঝে মাঝে গোল্ডেন স্ক্রল নামেও অভিহিত করা হয়।
অন্যান্য পুরস্কার, যেমন, অস্কার, এমি, এবং গ্র্যামির মতোই স্যাটার্ন পুরস্কারও সদস্যদের ভোটের মাধ্যমে প্রদান করা হয়। এছাড়া কোনো একটি ক্ষেত্রে জীবনব্যাপী কাজের জন্য স্বীকৃতি দেবার বিভাগও রয়েছে। ১৯৭২ সালে উইলিয়াম শ্যাটনার, টেলিভিশন অনুষ্ঠান "স্টার ট্রেক"-এ ক্যাপ্টেন জেমস টি. কার্ক চরিত্রে অভিনয়ের জন্য প্রথমবারের মতো স্যাটার্ন পুরস্কার লাভ করেন।
বোহাই উপসাগর

বোহাই উপসাগর (), বোহাই সাগর দ্বারা গঠিত তিন উপসাগরের একটি। এটি উত্তর-পূর্ব চীনে পীত সাগরের গভীরতম উপসাগর। এটি হপেই প্রদেশ এবং থিয়েনচিন পৌরসভার সীমারেখা।
তিন উপসাগর হলঃ লাইযহোউ উপসাগর, উত্তরে লিয়াওদোং উপসাগর এবং পশ্চিমদিকে বোহাই উপসাগর।
বোহাই উপসাগরে সাগরমুখে কয়েকটি তেল ক্ষেত্র রয়েছে। জিদোং নানপু ৭.৫ বিলিয়ন বেরেল ধারণ করে, যখন উপসাগরার ১৪৬ বিলিয়ন বেরেল ধারণ করে।
ঘাসপাখি

ঘাসপাখি বা গ্রাসবার্ড এক ধরনের পাখি। ঘাসপাখির দু'টি প্রজাতি, দাগি ঘাসপাখি আর বাংলা ঘাসপাখি বাংলাদেশে রয়েছে। পৃথিবীতে ঘাসপাখি আছে মাত্র ১১ প্রজাতির। শতদাগি ঘাসপাখি নামে আর একটি পাখি ছিল, যা গত শতাব্দীতে বাংলাদেশ থেকে হারিয়ে গেছে। অধিকাংশ ঘাসপাখির বিস্তৃতি ছোট ছোট এলাকায় সীমাবদ্ধ। মাদাগাস্কার ঘাসপাখি শুধু মাদাগাস্কারে, বাদা ঘাসপাখি শুধু জাপানে, পাপুয়া ঘাসপাখি নিউ গিনিতে এবং বড় লেজ ঘাসপাখি শুধু দক্ষিণ ভারতে দেখা যায়। ঘাসপাখিরা সাধারণত দোয়েল-বুলবুল মাপের পাখি। ঘাসপাখিরা সাধারণত মহালাজুক ও পলায়নপর বলে বিবেচিত। বর্ষার প্রজনন-মৌসুমে নল-ঘাসের গোড়ায় ঘাসের ফালি দিয়ে বাসা বেঁধে পাখিটি ডিম পাড়ে। তবে বর্ষায় হাওরের সব ঘাস ডুবে যায় বলে প্রজননের জন্য এরা ঘাস-বনের খোঁজে দক্ষিণে চলে আসে।
এটি বাংলাদেশ, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, ফিলিপাইন, রাশিয়া, থাইল্যান্ড, এবং ভিয়েতনাম দেশে খুঁজে পাওয়া যায়।
দাগি ঘাসপাখি

দাগি ঘাসপাখি () ঘাসপাখির একটি প্রজাতি। বাংলাদেশ ছাড়া দক্ষিণ ও দক্ষিণ-পূর্ব এশিয়ার বেশ কয়েকটি দেশে এ পাখি দেখা যায়। বাংলাদেশের হাওর এলাকা, নেপালের তেরাই এবং ভারতের পাঞ্জাব, অরুণাচল, আসাম, মণিপুর ও নাগাল্যান্ড প্রদেশের সমতলভূমিতে এদের দেখা যায়। বাংলাদেশের পূর্বে মিয়ানমার, থাইল্যান্ড, কম্বোডিয়া, লাওস, ভিয়েতনাম ও দক্ষিণ চীনে তো আছেই, এছাড়াও পাখিটি ইন্দোনেশিয়া ও ফিলিপাইনের কয়েকটি বিচ্ছিন্ন দ্বীপেও বসতি করেছে। দাগি ঘাসপাখির দৈর্ঘ্য প্রায় এক ফুট এবং ওজন ৫০ গ্রাম। দাগি ঘাসপাখি শুধু আকারেই বড় নয়, এর আবাসও কিছুটা বিস্তৃত।
দাগি ঘাসপাখি অধিকাংশ সময় ঘাসের মধ্যে লুকিয়ে থাকলেও কিছু সময় পর পর ওপরে উড়ে চড়া গলায় লম্বা ডাক দিয়ে সবার দৃষ্টি আকর্ষণ করাই এর স্বভাব। নানা জাতের ভূচর মাকড়সা ও অন্য পোকামাকড় খেয়েই পাখিটি বেঁচে থাকে। অগ্রহায়ণ, শীত ও বসন্তে হাওর অঞ্চলে ঘাসপাখির বিচরণ ও বসবাসযোগ্য পর্যাপ্ত ঘাসের প্রান্তর জেগে থাকে। কিন্তু পুরো হাওর এলাকা ছয় মাস পানির নিচে ডুবে থাকার ফলে বর্ষার প্রজনন-মৌসুমে এ পাখির আবাসসংকট দেখা দেয়। হাওর-বেসিন ছাড়া এ দেশে যে যৎসামান্য নল, কাশ ও লম্বা-ঘাসের জমি টিকে আছে তা দ্রুত উজাড় হয়ে যাচ্ছে বলে পাখিটির বর্ষার-আবাস আশঙ্কাজনকভাবে সংকুচিত হয়ে পড়ছে। 
এটি বাংলাদেশ, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, ফিলিপাইন, রাশিয়া, থাইল্যান্ড, এবং ভিয়েতনামে দেখতে পাওয়া যায়।
২০০৮ গ্রীষ্মকালীন অলিম্পিকে আর্জেন্টিনা

চীনের বেইজিং-এ অনুষ্ঠিত ২০০৮ গ্রীষ্মকালীন অলিম্পিকে আর্জেন্টিনা অংশগ্রহণ করে। ২৩শে জুলাই ২০০৮-এর হিসাব অনুযায়ী মোট ১৩৭জন প্রতিযোগী ১৯টি খেলার যোগ্যতা অর্জন করে।
ট্র্যাক ও পথ বিভাগ
ফিল্ড বিভাগ
গতবারের বিজয়ী আর্জেন্টিনার পুরুষদের বাস্কেটবল দল অলিম্পিকের যোগ্যতা অর্জন করে ২০০৭ ফাইবা আমেরিকা চ্যাম্পিয়নশিপ-এ দ্বিতীয় হয়ে। অলিম্পিকে আর্জেন্টিনার পুরুষদের দলের এটি পঞ্চম অংশগ্রহণ।
অন্যদিকে, মহিলাদের দলটি ২০০৭ ফাইবা মহিলা আমেরিকা চ্যাম্পিয়নশিপ-এ চতুর্থ স্থান অধিকার করে। ফলে, FIBA World Olympic Qualifying Tournament for Women 2008-এ তাদের মোট বারোটি দলের অন্যতম হয়ে প্রতিদ্বন্দীতা করতে হবে অলিম্পিকে শেষ পাঁচটি দলের একটি হবার জন্য।
ফলাফল
গ্রুপ পর্ব
</div><div id="ARG-RUS">
কোয়ার্টার ফাইনাল
সেমিফাইনাল
ফাইনাল - ব্রোঞ্জ পদকের খেলা
আর্জেন্টিনার একজন মুষ্টিযোদ্ধা অলিম্পিকের যোগ্যতা অর্জন করে। দ্বিতীয় AIBA American Olympic Qualifying Tournament-এ দ্বিতীয় হয়ে এজেকুয়েল মাদের্না মিডলওয়েট বিভাগে এই যোগ্যতা অর্জন করেন।
পুরুষদের প্রতিযোগিতা
মহিলাদের প্রতিযোগিতা
পুরুষদের প্রতিযোগিতা
পুরুষদের প্রতিযোগিতা
ব্যক্তিগত লাফ
পুরুষদের প্রতিযোগিতা
ফলাফল
গ্রুপ পর্ব
সেমিফাইনাল
ফাইনাল - ব্রোঞ্জ পদকের খেলা
পুরুষদের দলের প্রধান কোচ সের্জিও বাতিস্তা অলিম্পিকের জন্য দলের চূড়ান্ত তালিকা প্রকাশ করেন ৩রা জুলাই। বুর্ডিসোর ক্লাব তাকে না ছাড়ায়, পারেজা তার জায়গায় আসেন।
গ্রুপ পর্ব
কোয়ার্টার ফাইনাল
সেমিফাইনাল
ফাইনাল - স্বর্ণ পদকের খেলা
গ্রুপ পর্ব
পুরুষদের প্রতিযোগিতা
মহিলাদের প্রতিযোগিতা
পুরুষদের প্রতিযোগিতা
মহিলাদের প্রতিযোগিতা
পুরুষদের প্রতিযোগিতা
মহিলাদের প্রতিযোগিতা
ওপেন
পুরুষদের প্রতিযোগিতা
পুরুষদের প্রতিযোগিতা
মহিলাদের প্রতিযোগিতা
পুরুষদের প্রতিযোগিতা
মহিলাদের প্রতিযোগিতা
কন্ডে-বারাসেত্তি (মার্টিন কন্ডে এবং মারিয়ানো বারাসেত্তি) নামে পরিচিত আর্জেন্টিনার পুরুষদের বিচ ভলিবল দলটি অলিম্পিকের যোগ্যতা অর্জন করে।
পুরুষদের প্রতিযোগিতা
পুরুষদের প্রতিযোগিতা
মহিলাদের প্রতিযোগিতা
৬ই আগস্ট
৭ই আগস্ট
৮ই আগস্ট
৯ই আগস্ট
১০ই আগস্ট
১১ই আগস্ট
১২ই আগস্ট
১৩ই আগস্ট
১৪ই আগস্ট
১৫ই আগস্ট
১৬ই আগস্ট
১৭ই আগস্ট
১৮ই আগস্ট
১৯শে আগস্ট
২০শে আগস্ট
২১শে আগস্ট
২২শে আগস্ট
২৩শে আগস্ট
২৪শে আগস্ট
হনুমান

হনুমান বা মুখপোড়া হনুমান (Langur) প্রাইমেট (Primates) বর্গের অন্তর্গত লম্বা লেজযুক্ত বানর। বাংলাদেশে হনুমানের তিনটি প্রজাতি পাওয়া যায়।
জানুয়ারি-মে এদের প্রজননকাল। স্ত্রী হনুমান প্রতি দুই বছরে একবার ১৮০-২০০ দিন গর্ভধারণের পর একটি বা দু'টি বাচ্চা প্রসব করে। বাচ্চারা ১৩ মাস পর্যন্ত মায়ের দুধ পান করে। পুরুষ হনুমান ৫-৬ ও স্ত্রী হনুমান ৩-৪ বছরে বয়ঃপ্রাপ্ত হয়। এদের আয়ুষ্কাল ১৮-৩০ বছর।
খোঁজ-দি সার্চ (চলচ্চিত্র ধারাবাহিক)

খোঁজ-দি সার্চ-সিরিজ ও একটি বাংলাদেশী চলচ্চিত্র নির্মাণের গোয়েন্দাভিত্তিক এ্যাকশনধর্মী ধারাবাহিক গল্প। ইতোমধ্যে দুইজন চলচ্চিত্র পরিচালক এই ধারাবাহিকটি লিখেছেন প্রথম জন ইফতেখার চৌধুরী, প্রথম পর্ব খোঁজ-দি সার্চ ছবির পরিচালক এবং দ্বিতীয় জন সিরিজের দ্বিতীয় পর্ব খোঁজ-দি সার্চ-২ ছবির পরিচালক শহীদুল ইসলাম খোকন। সম্পূর্ণ গোয়েন্দাভিত্তিক এ্যাকশনধর্মী এই সিরিজ থেকে চলচ্চিত্র নির্মাণ অব্যাহত থাকবে। এবং এই ব্যাপারে সব চেয়ে বেশি সহযোগিতা করেছেন প্রযোজনা-পরিবেশনা প্রতিষ্ঠান মনসুন ফিল্মস কর্ণধর অভিনেতা-প্রযোজক অনন্ত। তিনি বাংলাদেশের চলচ্চিত্রের ধায়ার পরিবর্তন আনতে চায়, দর্শকদের চাহিদা অনুযায়ী। দেশের গন্ডি পেরিয়ে আন্তর্জাতিক বাজার গ্রহণযোগ্যতা পাবে, এবং সেই সাথে আয় হবে প্রচুর পরিমাণ বৈদেশীক মুদ্রা।
খোঁজ-দি সার্চ ও ২০১০ সালের ১৬ এপ্রিল মুক্তিপ্রাপ্ত একটি বাংলাদেশী চলচ্চিত্র। এবং ছবিটি জুন ২০১০ এ সিঙ্গাপুর, মালয়েশিয়া, কাতার ও সংযুক্ত আরব আমিরাত এবং পরে ইতালি ও যুক্তরাজ্যে। ইফতেখার চৌধুরী পরিচালিত এবং মনসুন ফিল্মস প্রযোজিত-পরিবেশিত বাংলাদেশের প্রথম পূর্ণাঙ্গ ডিজিটাল ছবিটিতে বাংলাদেশ অভিনয় শিল্পী ছাড়াও বিশ্বের কয়েকটি দেশের অভিনয় শিল্পীরা অভিনয় করেছেন- অনন্ত, বর্ষা, ববি, সোহেল রানা, জিসান, রাহা, রাশেদা চৌধুরী, ইলিয়াস জাভেদ, ইলিয়াস কোবরা, অপু, ডা. এজাজ, শিরিন বকুল, সোহেল খান, জেসিকা-হাস (আমেরিকা), সিয়ান (আমেরিকা), মাইক বোস (মেক্সিকো), সান (দক্ষিণ আফ্রিকা), ক্যারোলিন (দক্ষিণ আফ্রিকা), নিনোসহ (ইতালি) আরও অনেকে।
খোঁজ-দি সার্চ-২ ও ২০১১ সালে নির্মাণ প্রক্রিয়াধীন একটি বাংলাদেশী চলচ্চিত্র। ২০১০ সালের ১৬ এপ্রিল মুক্তি পায় গোয়েন্দাভিত্তিক এ্যাকশনধর্মী খোঁজ-দি সার্চ-সিরিজের প্রথম পর্ব খোঁজ-দি সার্চ, ছবিটি পরিচালনা করেন ইফতেখার চৌধুরী। সিরিজের দ্বিতীয় পর্ব 'খোঁজ-দি সার্চ-২' নির্মাণের প্রক্রিয়া চলছে। এই ছবিটি পরিচালনা করছেন বাংলাদেশের খ্যাতিমান চলচ্চিত্র পরিচালক শহীদুল ইসলাম খোকন এবং মনসুন ফিল্মস প্রযোজিত-পরিবেশিত ছবিটির এ পর্বেও অভিনয় শিল্পীদের তালিকায় থাকছে দেশ বিদেশের অভিনয় শিল্পীরা- প্রাধানত [এম অনন্ত, বর্ষা, সোহেল রানা, নিনোসহ (ইতালি) আরও অনেকে।
কাঁকসা বিধানসভা কেন্দ্র

কাঁকসা বিধানসভা কেন্দ্র ভারতের পশ্চিমবঙ্গ রাজ্যের একটি অধুনা-অবলুপ্ত বিধানসভা কেন্দ্র।
২০০৬ সালের বিধানসভা নির্বাচনে সিপিআই(এম)-এর অঙ্কুর সরেশ কাঁকসা (তফসিলি জাতি সংরক্ষিত) বিধানসভা কেন্দ্র থেকে নিকটতম প্রতিদ্বন্দ্বী তৃণমূল কংগ্রেসের লক্ষ্মীনারায়ণ সাহাকে পরাজিত করে বিধায়ক নির্বাচিত হন। অঙ্কুর সরেশই ২০০১ ও ১৯৯৬ সালে জাতীয় কংগ্রেসের হিমাংশু মণ্ডলকে পরাজিত করে নির্বাচিত হয়েছিলেন। ১৯৯১ ও ১৯৮৬ সালে কংগ্রেসের মানিকলাল বাউড়ি ও সমীরকুমার সাহাকে পরাজিত করে সিপিআই(এম)-এর কৃষ্ণচন্দ্র হালদার বিধায়ক নির্বাচিত হয়েছিলেন। ১৯৮২ ও ১৯৭৭ সালে সিপিআই(এম)-এর লক্ষ্মীনারায়ণ সাহা কংগ্রেসের শিবনারায়ণ সাহা ও সমীরকুমার সাহাকে পরাজিত করে বিধায়ক হয়েছিলেন।
কাঁকসা বিধানসভা কেন্দ্রটি দুর্গাপুর লোকসভা কেন্দ্রের অংশ ছিল।
চসীমানা পুনর্নির্ধারণ কমিশনের নির্দেশ অনুযায়ী ২০১১ সালে এই বিধানসভা কেন্দ্রটি লুপ্ত হয়েছে। কাঁকসা সমষ্টি উন্নয়ন ব্লকের আমলাজোড়া, গোপালপুর ও মোলানদিঘি গ্রাম পঞ্চায়েত ২৭৬ দুর্গাপুর পূর্ব বিধানসভা কেন্দ্র এবং কাঁকসা, তিলকচন্দ্রপুর, বনকাটি ও বিদবিহার গ্রাম পঞ্চায়েত গলসি বিধানসভা কেন্দ্রের অন্তর্ভুক্ত হয়েছে।